Interbiak Bizkaia SA MP sozietatea arautzen da bere Estatutuen arabera, ekainaren 2ko 1/2010 Errege Lege Dekretuaren (horren bidez onetsi zen Kapital Sozietateen Legearen testu bategina) edo hori ordezten duen arauaren arabera eta enpresa publikoei aplikatu beharreko gainerako legezko xedapenen arabera.\nSozietateak, Sektore Publikoko Kontratuei buruzko azaroaren 8ko 9/2017 Legean eta Sektore Publikoko Araudi Juridikoari buruzko urriaren 1eko 40/2015 Legean xedatutakoarekin bat etorriz, Bizkaiko Foru Aldundiaren bitarteko propio pertsonifikatuaren baldintza dauka.\nZeregina ematen dion erakundeak alde bakarretik finkatutako argibideen arabera, sozietateak eskatutako lanak egin beharko ditu dagokion mandatuaren bidez.\nSozietatearen gizarte-egoitza Bilbon dago, Kanariar Uharteen kaleko 19. zenbakiko 1. solairuan (Bizkaia).\nSozietatearen gobernu organoak honako hauek dira: Batzar Nagusia eta Administrazio Kontseilua.\nSozietatearen xedea osatzen dutenak:\nBizkaiko Foru Aldundiak hala aginduz gero, bide-azpiegiturei buruzko azterlan eta proiektuak egitea eta bide-azpiegiturak eraiki, zaindu, mantendu, finantzatu eta ustiatzea, bere kabuz edo hirugarren batzuen bitartez; eta eginkizun horiek guztiak betetzeko zuzenean nahiz zeharka behar diren merkataritzako jarduerak egitea.\nBereziki, izaera mugatzailerik gabe, A-8 autobidea Basauritik Gipuzkoako mugara bitarteko zatian kudeatu eta operatzea, eta Metropoli Hegoaldeko Saihesbidea eraikitzea eta operatzea, erabilera-kanona aplikatuta, bai eta Bizkaiko Lurralde Historikoko irisgarritasun sistemako beste azpiegitura batzuk eraikitzea ere, Bizkaiko Foru Aldundiak hala aginduz gero.\nSozietateak bere kabuz edo hirugarren pertsonen bidez garatu ahal izango ditu bere sozietate-xedea osatzen duten jarduerak, Bizkaiko Foru Aldundiaren eta horren menpeko botere esleitzaileen bitarteko propio legez eta zerbitzu tekniko legez, horiek egiten dituzten kudeaketa-mandatuetan, sektore publikoko kontratuei buruzko legedian xedatutakoaren arabera.\npdf Sozietatearen eraketa, estatutuak eta IFK (pdf 753KB)\npdf Helburu soziala aldatzea (pdf 3.8MB)\npdf Modificación de objeto social (2009-11-24) (pdf 5.1MB)\npdf NF 1/2005, Modificación de NF 4/2003 PEAB (pdf 968KB)\npdf Cambio denominación social y ampliación capital (2003-06-12) (pdf 767KB)\npdf Estatutu sozialak aldatzea (pdf 3.1MB)\npdf Bitarteko propioaren izen soziala aldatzea (pdf 1.7MB)\npdf Constitución de la Sociedad (2002-05-30) (pdf 1.9MB)\nINTERBIAK, BIZKAIKO HEGOALDEKO AKZESIBILITATEA, S.A., sozietate publiko bat da, eta haren kapital guztia Bizkaiko Foru Aldundiarena da.\nSozietatearen gobernu-organoak Batzar Nagusia eta Administrazio Kontseilua dira.\nSozietateko kide bakarra denez, Bizkaiko Foru Aldundiak Batzar Nagusiaren eskumenak erabiltzen ditu. Bizkaiko Foru Aldundiaren Gobernu Kontseilua da Interbiak sozietatearen Batzar Nagusia, Batzar Nagusia eratzea erabakitzen denean.\nAdministrazio Kontseiluari dagokio sozietatea administratzea; gutxienez ere hiru kidek eta gehienez ere bederatzik osatzen dute kontseilua. Batzar Nagusiaren eskumena da Kontseiluko kide kopurua ezartzea eta kideak izendatzea.\nBatzar Nagusiaren bilerak bi eratakoak izango dira: ohikoak eta apartekoak. Ekitaldi bakoitzeko lehenengo sei hilen barruan egingo dira Batzar Nagusiaren ohiko bilerak.\nAdministratzaileek bost urtez jardungo dute beren karguan; hala ere, berriro izan daitezke aukeratuak, behin edo gehiagotan, betiere bost urteko epeetarako. Epea amaituta, izendapena iraungiko da Batzar nagusiaren hurrengo bilera egiten denean edo Batzar nagusiaren ohiko bilera egiteko legezko epea igarotzen denean.\nKontseiluak berak arautuko du bere funtzionamendua. Kontseiluaren erabakiak eta akordioak akta-liburu batean jasoko dira, eta Kontseiluko buruak edo, hala badagokio, buruordeak eta idazkariak sinatuko dituzte. Administrazio Kontseiluko idazkariak emango ditu akten ziurtagiriak; Kontseiluko buruak edo, hala badagokio, buruordeak ontzat eman beharko ditu ziurtagiri horiek.\nBatzar Nagusiak izendatuko ditu Kontseiluko buruak eta buruordeak. Batzar Nagusiak ez baditu izendapen horiek egiten, Administrazio Kontseiluak egingo ditu bere kideen artean. Horrez gainera, Kontseilua libre izango da idazkaria aukeratzeko; ez da beharrezkoa izango kontseilari bat izatea. Idazkaria bileretara joango da, eta hitz egiteko eskubidea izango du baina ez botoa ematekoa, kontseilaria ez bada.\nAdministrazio Kontseiluaren eskumenen artean, sozietatearen ordezkaritza dago, auzietan eta auzietatik kanpo; horrez gainera, eskumen zabalak izango ditu oro har kontratuak egiteko eta era guztietako negozio eta egintzat egiteko, betebeharrak dakartzatenak eta xedatzekoak direnak, ohiko zein aparteko administrazioari buruzkoak direnak eta jabari hutsezkoak direnak, era guztietako ondasun higigarri eta higiezin, diru, balore higigarri eta merkataritzako efektuei dagokienez; salbuespen bakarra beste organo batzuen eskumenekoak diren gaiak edo sozietatearen xedean jasota ez daudenak izango dira.\nAdministrazio Kontseiluari, era berean, eskumen hauek dagozkio, besteak beste: lizitazio, emakida, lehiaketa eta enkanteetan parte hartzea; era guztietako kontratuak egitea, egoki deritzen baldintzak jarrita, eta kontratuok zuzentzea, aldatzea eta hutsaltzea; Sozietatea ordezkatzea gai eta egintza administratibo eta judizialetan, zibiletan edo merkataritza arlokoetan eta zigor arlokoetan; Sozietateko zuzendari-kudeatzailea izendatzea eta kargugabetzea; Sozietateko langileak izendatzea eta kaleratzea, eta haien ordainsaria ezartzea.\nAzkenik, Administrazio Kontseiluak kontseilari eskuorde baten esku utzi ahal izango ditu modu iraunkorrean bere eskumen guztiak edo haietako batzuk, eta, hala denean, zehaztu ahal izango du nola erabili behar diren kontseilari eskuordeari emandako eskumenak; nolanahi ere, eskumen hauek ezin dira eskuordetzan utzi: urteko kontuen formulazioa eta kontu horien aurkezpena Batzar Nagusian, Kontseilua bera antolatzeko eskumenak, Batzarrak haren esku utzitakoak (azken kasu horretan, Batzar Nagusiaren beren-beregiko baimena dagoenean izan ezik).\npdf Organigrama Interbiak (pdf 51KB)\npdf Interbiakeko Goi-karguak (pdf 36KB)\nBizkaiko Foru entitateetako goi-karguen ordainsariak Langileen plantila izeneko dokumentuan ikusi daitezke.\npdf 2020ko Langileen Plantila (pdf 94KB)\npdf 2019ko Langileen Plantila (pdf 72KB)\npdf 2018ko Langileen Plantila (pdf 40KB)


Arrasateko Udalak eta Mondragon Unibertsitateak elkarrekin eragingo dute gazteengana enplegua hurbiltzeko. — Arrasateko Udala\nArrasateko Udalak eta Mondragon Unibertsitateak elkarrekin eragingo dute gazteengana enplegua hurbiltzeko.\nElkarlan hitzarmen bat sinatu dute Lanbai enplegu azoka elkarrekin antolatzeko. Alkateak azpimarratu du hitzarmen honek enpleguan eta garapenean elkarrekin eragiten jarraitzeko ateak zabaldu dituela.\nArrasateko alkate, Inazio Azkarragaurizarrek eta Mondragon Unibertsitateko errektore, Iosu Zabalak sinatu dute Lanbai enplegu eta formazio azoka elkarrekin antolatzeko hitzarmena. Azoka hau lan bila dabilen edonori irekia da, bere ikasketak edonon garatu dituela ere.\nDatorren ekainaren 19an ospatuko da Lanbairen bigarren edizioa, iaz Lanbideren babesarekin antolatu zuen MUk azoka eta, aurten, Arrasateko Udalarekin elkarlanean ari da antolatzen.\nHain zuzen, gaur sinatu den hitzarmena da lankidetza horri bermea ematen diona. Beste esparru batzuetan harremana baduten arren, orain arte ez da unibertsitatearen eta Udalaren artean lankidetzarik egon enplegua. Alkatearen hitzetan “hitzarmen honekin ateak zabaldu ditugu Arrasateko garapenari lankidetzan bultzada emateko”.\nArrasaten lana sustatzeko ildoetako bat\nUdalak aspalditik izan du asmoa enplegu azoka bat antolatzeko, eskualdeko enpresei eta lan bila dabiltzanei zuzenduta. Eta iaz Unibertsitateak Lanbairen lehen edizioa antolatu zuenean begi onez jarraitu zuen. Arrasaten enplegua sustatzeko plan orokorra osotzerakoan nabarmendu zen berriz enplegu azokaren beharra.\nDagoeneko Mondragon Unibertsitateak pauso hori emana zuenez, elkarlanean aritzeko proposamena luzatu zion udalak eta, aldi berean, Lanbairi Mondragon unibertsitateaz haratagoko dimentsioa emateko planteatu. Horixe izango da, hain zuzen, aurtengo edizioaren berrikuntzetako bat.\nLanbai enplegu azoka ekainaren 19an\nGraduatuak eta enpresa eta erakundeak harremanetan jarri eta graduatu ondoren dauden formazio aukera espezializatuak ezagutu. Horiexek dira Lanbai, II. Enplegu eta Formazio azokaren helburuak.\nEkainaren 19an ospatuko da, Mondragon Unibertsitateak Garaia Berrikuntza gunean duen eraikinean, 15:00etatik 19:00ak arte. Azoka hau langabezian dauden edo beraien formazioa aberastu nahi duten pertsona guztiei dago zabalik.\nAzokaren lau guneak\nAzokak ondo bereizitako lau gune izango ditu:\nLan poltsa eta orientazioaren gunea\nCurriculumak uzteko egokitutako enpresa gunea\nElkarrizketak egiteko gunea\nUnibertsitateak duen formazio espezializatuari zuzendutako gunea, bai unibertsitate masterrak, baita profesionalei zuzendutako prestakuntza ere.\nHitzaldiak ekainaren 16tik 18ra\nAurtengo beste berrikuntza bat da azokaz gain, enpleguarekin eta laneratzearekin zerikusi zuzena duten hainbat hitzaldi antolatu direla. Ekainaren 16an, 17an eta 18an izango dira, Kulturaten, 18.00etan hasita.\nHitzaldi hauek ere irekiak dira eta edonork du bertaratzeko aukera.\nAzokari buruzko informazio gehiago:\nHitzarmena sinatu dute Udalak eta Mondragon Unibertsitateak


Free chat Bobonaro. Ausazko arrotz doan txateatu berehala Bobonaro tik.\nFree chat Bobonaro\nOngi etorri Chatroulette BobonaroEdozein lekutan, munduko pertsona aleatory bat konektatzeko. Chatroulette Bobonaro dezakezu honako aukeren artean aukeratu:- Guztiak pertsona mota Bobonaro doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBobonaro hirien zerrenda:


Luzio Gabiriaren omenezko jaialdiak itxiko du Santa Lutzi feriaren inguruko egitaraua | El Diario Vasco\nZumarragaLuzio Gabiriaren omenezko jaialdiak itxiko du Santa Lutzi feriaren inguruko egitaraua\nBertso jaialdia . Joan den urteko partehartzaileak. / BERTSO ESKOLA\nPuntako bertsolariak igoko dira bihar Zelai Arizti aretoko oholtzara: Andoni Egaña, Julio Soto, Uxue Alberdi eta Mikel Iturriotz\nEL DIARIO VASCO ZUMARRAGA. Sábado, 15 diciembre 2018, 00:50\nUrtero bezala abenduaren 13an ospaturiko Santa Lu-tzi feriaren aitzakian ekintza sorta ederra antolatzen da urtero, eta aurtengo egitarauari amaiera bikaina emateko, Luzio Gabiriaren omenezko 31. bertso jaialdia izango da bihar, abenduak 16, Zelai Arizti aretoan, iluntzeko 19:30etatik aurrera. Zumarraga eta Urretxuko bertso eskolak antolatzen duen ekimena da bertso jaialdi hau, eta Zumarragako udalaren babesa du. Aurten, egutegiak horretara behartuta, Santa Lutzi egunaren ostean kokatu da bertso jaialdia eta igandea izanik aukeratu den eguna, «gauean izan partez arratsalde-iluntzean kokatu behar dugu», diote bertso eskolako ordezkariek.\nPuntako bertsolariak igoko dira, urtero bezala, Zelai-Arizti aretoko oholtzara: Andoni Egaña, Julio Soto, Uxue Alberdi eta Mikel Iturriotz. Maila handiko bertsolariak, denak ere, bertsolari bakoitzaren bilakaera desberdina izan bada ere. Andoni Egaña zarauztarrak ez du aurkezpen handirik behar, izan ere, Euskal Herriko plazetan kantari hamarkadak daramatza eta 4 aldiz jarraian izan da Euskal Herriko txapeldun (1993an, 1997an, 2001ean eta 2005ean). Zumarragan ere, sarritan kantatu izan du, eta plaza kuttuna da beretzat Luzio Gabiriaren omenezkoa.\nJulio Soto gorritiarra hainbat aldiz izan da Nafarroako txapeldun, eta Txapelketa Nagusiko finalerdietan kantatzea zer den ederki daki. Uxue Alberdi elgoibartarrak jarduera emankorra osatu du dagoeneko nola bertso munduan hala literatur munduan, eta hainbat sari irabazteaz gain zenbait liburu ere argitaratu ditu.\nBertso eskolako M. Iturriotz\nEta azkenik, aurtengo nobedade nagusia, Zumarraga-Uretxuko bertso eskolako harrobiko Mikel Iturriotz. Bertso eskolakoen esanetan «aurreko urteetan Beñat Torres eta Maialen Akizuk izan zuten euren aukera saio honetan bertan, eta bide horri segida eman nahi izan diogu aurten ere, poliki-poliki gazteei aukerak emate aldera».\nSaioan zehar bertso eskolako gaztetxoek ere parte hartuko dute, eta beraz ez da Mikel oholtzan bakarrik sentituko.\nAzken urteetan moduan, hamar eurokoa izango da sarreraren prezioa (gazteek 7 euroko prezioan izango dute aretora sartzeko aukera) eta sarrerak aldez-aurretik eskuratzeko aukera egongo da aretoko leihatilan bertan, irekita dagoen edozein unetan. Azken urteetan egin izan den moduan, saioaren amaieran hainbat produktu biltzen dituen gabonetako saski eder bat zozketatuko da bertaratzen diren ikusle guztien artean, zozketarako aparteko txartelik hartu beharrik gabe.\nLuzio Gabiria Gabiriko Bekoetxe baserrian jaio zen eta txikitatik zetorkion bertsolaritzarekiko zaletasuna. Gerora, bertso munduarekin lotura estua izan zuen, eta lan handia egin zuen bertsolaritza sustatu eta bultzatzeko, oraingoa baino garai zailagoetan, gazteengan bertsoekiko zaletasuna hedatuz, txapelketak antolatuz, epaile gisa eta baita bertsoak kantatuz ere.\nSanta Lucía, una feria muy nuestra BERTSOS EN MEMORIA DE LUZIO GABIRIA


Albisteak — Debako udala\n2018ko Euskal Surf Zirkuituko lehen proba Deban jokatuko da\nDebak hartuko du aurtengo Euskal Surf Zirkuituko lehen proba aprilaren 21-22ko asteburuan. Txapelketan parte hartzeko epea zabalik dago apirilaren 18 arte.\nDebako I. eskultura sariketa antolatu du Udalak\nAbian da Debako I. eskultura sariketa. Debako Udalak antolatu du ekimena, modalitate honetako sortzaileei eskoilera bukaeran ezarri nahi den eskultura sortzeko aukera luzatzeko helburuarekin. Interesatuek izen-emate orria bete, eta udaletxera bidali beharko dute eskatzen den dokumentazioarekin batera, maiatzaren 25a baino lehen.\nEuskal Kostaldeko Geoparkea Bilboko Basque Fest jaialdian izango da aurten ere\nBisita gidatuak zozkatuko ditu egunero bere standera hurbiltzen diren bisitarien artean.\nDebako ibilbide eta ibilaldiak biltzen dituen mapa berria kalean da\nUdalak argitaratu berri duen foiletuak udalerriko hamar ibilbide jasotzen ditu.\n350 zuhaitz landatuko dira igandean Elorriagan\nAntolatzaileek herritarrei dei egin diete egitasmoan parte hartzeko. Hitzordua goizeko 09:30ean jarri da, Elorriaga auzoko Galarreta inguruan. Lanak bukatutakoan mokadua egiteko aukera egongo da.\nGeoparkeak bisita gidatuen denboraldi berriari ekingo dio, ondare kulturalean bereziki azpimarra jarriz\n“Enigma bizia” bisita gidatua gehitu zaio eskaintzari, Geoparkera datozen bisitariei euskara eta euskal kulturaren berri emateko xedez. Urteko egutegia Aste Santuan hasi eta urte amaiera arte luzatuko da; hamasei bisita gidatu desberdin daude aukeran Geoparkea ezagutzeko (Deba-Mutriku-Zumaia), oinez edota itsasontziz.\nDeba ibaiaren eta Sasiola-Astigarribiatik estuariorainoko ibaiertzaren Paisaiaren Ekintza Plana aurkezteko bilera irekia deitu du Udalak\nHitzordua martxoaren 15ean izango da, 17:30ean, Agirre Jauregian. Planaren nondik norakoak azalduko dituzte jendaurrean udal ordezkariek eta plana egiten lagundu duten Debegesa garapen agentziako teknikariek.\nAste Santuan bideojoko sorkuntza tailerra izango dugu Deban, Gazte Robotikaren eskutik\n8 eta 15 urte bitarteko gaztetxoek euren bideojokoak garatzeko aukera izango dute; ezagutza matematiko, espazial eta logikoa sakontzearekin batera.\nDebako Udalak ere bat egin du Euskaraldia egitasmoarekin\nEuskararen erabilera bultzatzeko sortu da ekimena, eta Ahobizi eta Belarriprest figurak izango dira protagonista Euskal Herri osoan 2018ko azaroaren 23tik abenduaren 3ra bitartean.\nBEHIN BEHINEKOZ ONARTU DIRA UDALAREN 2018KO AURREKONTU OROKORRAK\nAurrekontua guztira 7.493.907€-koa da, 2017an baino %4,02 gehiago.\nUdalak argitaratu du martxoaren 8ko Emakumeen Nazioarteko Egunaren baitan antolatu diren ekitaldien egitaraua. Gaur hasi eta datorren hilaren 11ra bitarte, askotariko ekintzak izango ditugu herrian; betiere, emakumeon eskubideak aldarrikatu eta berdintasunaren alde borrokatzeko.\nIrakurketa Klub berria Ostolaza udal liburutegian\nSaioak hilean behin izango dira, eta Yolanda Arrieta idazleak gidatuko ditu. 16 urtetik gorakoek parte hartu ahal izango dute; eta horretarako, aurrez izena eman beharko dute.\n2.330.891€-KOA DA UDALAREN DIRUZAINTZA SOBERAKINA\nUdalaren zor bizia %16,90ekoa da (1.316.751 €), Debaren tamainako lurralde historikoko beste herrien azpi-azpitik, izan ere Gipuzkoako herrien batez bestekoa %28koa da.\nAmaia Zinkunegi eta Rafa Bravo, Debako IV. literatur lehiaketako irabazleak\nHilaren 16an egin zen "Deba 100 hitzetan" IV. literatur lehiaketako sari banaketa. Aurtengo sariak herrian bertan gelditu dira; Amaia Zinkunegi eta Rafa Bravo izan baitira sariketako bi irabazleak.\nEskolako Agenda 21 programako bilera teknikoa egin dute gaur Debako ikasleek\nEskolako Agenda 21 programaren baitan, 2017/18 ikasturtean Debabarreneko ikastetxeetan ura eta Deba ibaiaren gaia lantzen ari dira. Gai honen inguruan azterketa-lana eta herriko diagnostikoa egiten dabiltza eta sortu zaizkien galderak egin eta zalantzak argitzeko asmoz, Debako ikasleek bilera teknikoa egin dute gaur goizean udaletxean.\nOstiralean izango da "Deba 100 hitzetan" literatur lehiaketako sari banaketa, ispiluen gelan\n"Deba 100 hitzetan" literatur lehiaketaren laugarren edizio honetako irabazleak ostiralean ezagutuko ditugu, ispiluen gelan egingo den sari banaketan. Guztira, 1.400 € banatuko dituzte Debako Udalak eta Cardenas Fundazioak.\nTxertatu Merkatuan, Euskadiko gazteei laneratzen eta gizarteratzen laguntzeko ekimena\nEkimen honen bitartez, 16 eta 30 urte bitarteko gazteek prestakuntza-prozesuetan parte hartzeko edo lan-zirkuituetan txertatzeko aukera dute, enpresetan praktikak egitearekin batera. Debabarrenean, hiru ikastaro jarriko dituzte martxan datorren otsailean. Izen-ematea eta informazio gehiago Debegesan (943 82 01 10 edo idazkaritza@debegesa.eus).\nKattalin Minerrek irabazi du Tene Mujika Saria\nTransexualitateari buruzko lanarekin irabazi du Kattalin Minerrek Tene Mujika Saria. Debako Udalak Elkar argitaletxearekin elkarlanean antolatu duen XII. edizioa da aurtengoa, Euskal Herriko historia hurbilaz idazteko ez fikziozko proiektuak saritzen dituena.\nIndar Unanuek irabazi zuen Sorginetxe Big Wave Erronka\nSurfista zarauztarra nagusitu zen Euskal Herriko olatu erraldoien txapelketan. Haren atzetik sailkatu ziren Aritz Aranburu, Ibon Amatriain, Kosme Fernandez, Ander Mendiguren eta Iker Amatriain.\nLangabezia egoeran dauden ekintzaileei zuzendutako 52 diru-laguntza kudeatuko ditu DEBEGESAk\nLanbide - Euskal Enplegu Zerbitzuak ekintzaileei laguntzeko diru-laguntza deialdi berria argitaratu du eta 74.575 euro bideratuko ditu Debabarrenean, Debegesa garapen agentziaren bitartez. Diru-laguntza hauek enpresa-ideiak garatzeko eta enpresa-jarduera berriak martxan jartzeko izango dira eta langabezian egotea bete beharreko baldintza izango da.\nDebabarrenaren turismo eskaintza Madrilgo FITUR azokan\nMadrilgo Nazioarteko Turismo Azokak bihar, hilak 17, irekiko ditu ateak. Igandera arte, urtarrilak 21, Debabarrena produktu anitzeko jomuga modura promozionatuko da.\nEuskal Herriko olatu erraldoien txapelketa Deban egingo da urtarrilaren 18an\nDebako Udalak Sorginetxe Big Wave Erronka antolatu du Euskal Herriko Surf Federazioarekin eta Yako Surf Eskolarekin elkarlanean. Egun bakarreko txapelketa izango da, urtarrilaren 18an.\nEguraldiari aurre eginez Urte Berriko Feria izan da gaur\nGoizeko 9:00etatik aurrera herriko plazak baserriko produktuz bete zaizkigu. 12:30ean musika eskolako dantzariek dantza emanaldia eskaini dute Aldats pilotalekuan eta eguerdiko 13:00etan feriako lehiaketetako sari banaketa egin da Foruen plazan. Gaueko 21:00etan Idi proba saioa izango da Euskal Jolasen. Eskerrik asko feriara hurbildu zareten guztioi eta bereziki ferian parte hartu duzuen baserritar eta ekoizle guztioi.\nUrte berriko feria Errege Egunean egingo da aurten\nUrteko lehen larunbatean ospatu ohi dugu Deban Urte Berriko Feria. Aurten hilaren 6an izango da, Errege Egunean, hain zuzen ere. Goizeko 09:00etarako herriko plazak baserriko produktuz beteko zaizkigu, eta kioskoan ganadu erakusketa egongo da. Goiz osoan zehar herriko musika talde eta dantzariak izango ditugu kaleak girotzen.\n13 idi pare urte berriko 42. idi probatan\n13 izango dira 2018ko idi probatan lehiatuko diren idi pareak. Urtero bezalaxe, Euskal Jolas pilotalekuko probalekuan izango dira norgehiagokak. Urtarrilaren 1ean hasi eta hilaren 8ra bitarte, lau saio izango ditugu.\nDebako Euskararen Historia Soziala ikerketa lanaren aurkezpena\nPasa den ostiralean aurkeztu zen Agirre jauregiko ispiluen gelan "Debako Euskararen Historia Soziala" ikerketa lana. Bertan izan ziren Ane Egidazu, Debako Udaleko Euskara Batzordeburua; eta Iñigo Ramirez de Okariz eta Nekane Goikoetxea, azterlanaren egileak.\nDebako euskararen historia sozialaren azterketa aurkeztuko du bihar Udalak\nZein da Debako euskararen historia? Ze bilakaera izan du urteen joan etorrian? Zergatik egin du aurrera/atzera erabilerak?...\nAnimadeba Animazio Zinemaldiaren X. edizioa, abenduaren 26tik 29ra Deban\nAbenduaren 26tik 29ra X. Animadeba Animazio Zinemaldia ospatuko da Deban. Aurtengo ekitaldien artean, gortina tailerra eta hamargarren urteurrena ospatzeko festa dira nabarmentzekoak.\nEnergiaren Behatokia ezarri duen Euskadiko bigarren eskualdea da Debabarrena; sei udalerri gipuzkoarrei eskainiko die zerbitzua. Debabarreneko Energiaren Eskualdeko Behatokia gaur aurkeztu da eta aurkezpenean izan dira Gipuzkoako Foru Aldundiko Ingurumen zuzendaria, Monica Pedreira, eta Debabarreneko alkate eta udal ordezkariak.\nGeoparkeko mendien sorrera ezagutzeko mendi ibilaldia larunbatean\nItziarko plazatik abiatu, Arbileko balkoitik igaro eta Lasturren amaituko da. Ondoren, bertako tabernan mokadutxo bat egingo da. Ibilaldi gidatua euskaraz eta doan izango da. Izen-ematea: 943 192 452 – turismo@geoparkea.com.\n« » 1 ... 4 5 6  8 9 10 ... 19


“Amurrio hiribildua” XXXIII. Arte-lehiaketa 2019 - kulturaraba - web.araba.eus\n“Amurrio hiribildua” XXXIII. Arte-lehiaketa 2019 - kulturaraba\n“Amurrio hiribildua” XXXIII. Arte-lehiaketa 2019\nnull “Amurrio hiribildua” XXXIII. Arte-lehiaketa 2019\nArtelanak ekartzearen epea irekita: irailak 2-13\n1. PARTE HARTZEA\nNahi duten artista guztiek har dezakete parte, baldin eta baldintza hauek onartzen badituzte.\n2. BALDINTZA TEKNIKOAK\nLibreak dira bai teknika, bai gaia eta joera artistikoa.\nArtista bakoitzak bi artelan berri, orijinal, sinatu gabe eta hirugarrenek eska ditzaketen eskubideetatik libre aurkeztu ahal izango ditu.\nDimentsio biko artelanak ezin izango dira 200 X 200 zm-koak baino handiagoak izan (markorik gabeko neurriak). Artelanak, markoarekin (gehienez ere 3 zm-ko listoi batez) edo markorik gabe aurkez daitezke. Hala nahi izanez gero, artelanak metakrilatoz babestuta egon daitezke. Kristalez babesturikoak, ordea, ez dira onartuko.\nHiru dimentsioko artelanak ez dira 100 zm-koak baino handiagoak izango, edozein dimentsiotan.\nArtelanak muntaketa berezia behar izanez gero, egoki instalatzeko artista berak egingo luke, lana entregatzen duen egunean.\nArtista bakoitzaren ardura da artelanaren garraioa, bai ekartzean, bai jasotzean. Amurrioko Udalak ez ditu bere gain hartuko garraioan artelanek izan ditzaketen kalteak. Behar bezala bildua igortzen bada, modu berean itzuliko da.\nBaztertu egingo dira egoera onean ez dauden artelanak edota erabiliko materialaren ahultasunagatik erraz honda daitezkeenak.\nParte hartzaile guztiek izango dute honako sari orokorretakoren bat jasotzeko eskubidea:\nLehenengo Sari Orokorra: 4.000 euro eta oroitzapenezko eskultura.\nBigarren Sari Orokorra: 1.500 euro eta oroitzapenezko eskultura.\nHalaber, tokiko artistek honako sari hau ere eskura dezakete:\nTokiko Saria: 1.000 euro eta oroitzapenezko eskultura.\nTokiko artistatzat hartuko dira Amurrion erroldaturikoak aurkeztutako obra ekartzerakoan.\nLehiakide bakoitzak gehienez sari bana jasotzeko aukera izango du.\nLegeak dioenez sariek dagokien atxikipena daramate.\nHauetariko sariren bat jasotzen duen artelana Amurrioko Udalaren esku geratuko da. Egileek artelana sinatuko dute eta Udalari emango dizkiote artelana erabiltzeko eskubideak. Hala ere, Udalaren eskubide hau egileek aurkeztutako lanen gainean dituzten ustiaketa eskubideekin bateragarria da, eskubide horiek egileenak izaten jarraitzen baitute.\nSari banaketa 2019ko irailaren 27an egingo da, 20:00etan, “La Casona” udal erakusketa aretoan, erakusketaren inaugurazioa dela eta.\nAukeratutako artelan guztiekin erakusketa bat egingo da “La Casona” udal erakusketaretoan, 2019ko irailaren 27tik urriaren 25era bitartean. Hori dela eta, aukeraturiko artelanen katalogo bat argitaratuko da. Horretarako, parte hartzaile guztiek Amurrioko Udalari euren artelanak erreproduzitzeko baimena emango diote.\nEzin izango da erakusketako artelanik jaso, erakusketa amaitu eta biharamuna bitartean.\nArtelanak aukeratzeaz eta sariak emateaz arduratuko den epaimahaia arte, kultura edo/eta kritika munduko pertsona adituek osatuko dute. Honako hauek dira epaimahaiaren betebeharrak:\nDeialdi honetako baldintzak betetzen ez dituzten artelanak baztertzea.\nAurkezturiko artelanen artean jendaurrean jartzeko egokienak aukeratzea.\nDeialdi honetako sariak nori eman erabakitzea.\nEpaimahaiak, hala baderitzo, edozein sari eman gabe uztea erabaki dezake. Erabakiak aldaezinak izango dira. Epaimahaia nork osatzen duen, epaia ematen den egun berean jakinaraziko da.\n6. ARTELANAK EKARTZEA\nArtelanak “La Casona” erakustaretora (Aldai 1, 01470 Amurrio – Araba) ekarri beharko dira 2019ko irailaren 2tik 13ra bitartean (biak barne), 10:00etatik 14:00era. Garraiobideren batez igorririko artelanak egoki bilduak egongo dira, irekitzean eta ixtean artelanak kalterik izan ez dezan. Artelanen igortze gastuak, bai ekartzean bai itzultzean, parte hartzailearen kontura izango dira eta inola ere ez antolatzaileen kontura.\nArtelan bakoitzak honako hauek itsatsirik izango ditu:\nOinarri hauekin batera doan izen emate orriaren bi ale (edo fotokopia) behar den bezala beterik eta sinaturik.\nCurriculum Vitae labur bat.\nAmurrioko Udala ahalik eta kontu handiena jarriko du artelanak zaintzen, behin hauek jasota, bere esku dauden bitartean eta egileak jasotzen dituen bitartean. Ardura horrek ez du artelanak itzultzeko gehienezko epea gaindituko. Baina, hala ere ustekabean artelanak kalterik izanez gero, ez du kalte horien ardurarik izango.\n7. ARTELANAK ITZULTZEA\nArtelanak 2018ko azaroaren 4tik 22ra bitartean jaso beharko dira, ekarri ziren leku eta ordu berberean eta artelana ekartzean jasotako agiria erakutsi beharko da. Artelanak fakturatuta iristen badira, garraio agentziaren bidez itzuliko dira, gastuak hartzailearen kontura direla. Egileek jaso beharreko artelanak ezarririko epean jasotzen ez badira, Amurrioko Udalaren udal ondasun jabetzarako geratuko dira.\n8. OINARRIEN INTERPRETAZIOA\nLehiaketa honetan parte hartzeak oinarriak erabat eta baldintzarik gabe onartzea dakar, baita epaimahaiaren erabakia eta legezko erreklamazioei uko egitea ere. Epaimahaiari dagokio oinarriak interpretatzea.\nOinarri hauetan aurreikusi gabekorik gertatuz gero, epaimahaiak izango du horiek konpontzeko eskumena eta aginpidea.


Euskararen normalizazioa Jaurlaritzan... Seigarrenean ere ez, agidanez? — ELA Sindikatua\nEuskararen normalizazioa Jaurlaritzan... Seigarrenean ere ez, agidanez? Euskararen Normalizazioaren zama langileon bizkar utzi du Eusko Jaurlaritzak, betebeharrak egotziz, ahalegina exijituz, baina baliabide nahikoak eta agintarien konpromisoa bermatzeke. https://www.ela.eus/eu/euskara/albisteak/euskararen-normalizazioa-jaurlaritzan-seigarrenean-ere-ez-agidanez https://www.ela.eus/eu/euskara/albisteak/euskararen-normalizazioa-jaurlaritzan-seigarrenean-ere-ez-agidanez/@@download/image/image_preview.jpg\nJonjo Agirre eta Eva Arrieta\nIkuspegi estrategikorik ez: bost urterako planak diseinatzen ditu Jaurlaritzak bere kasa, epe luzeari erreparatu barik: jubilazioei, edo interinitate-tasa demasekoari jaramon egin gabe, derrigortasun datak ipiniz gaur, baina hizkuntza eskakizunik gabeko lan-poltsak zabalduz bihar, noraeza agerikoan. Jaurlaritzako interinitate tasa itzelak (%40) zeharo baldintzatzen du euskara planen garapena, baina ez zaio konponbiderik eman nahi. Langileon prekarietatea Jaurlaritzaren apustua baita, hori bai.\nBeharginen lanpostuak arriskuan jarri barik ere, aurrera pausu handiak egin daitezke euskararen normalizazioan: izan ere, datozen 15 urteotan EAEko administrazio orokorreko langileen %70 jubilatuko dira. Ez dago normalizazioan aditua izan beharrik, ikusteko Herri-Administrazioa ia guztiz euskalduntzeko ateak zabal-zabalik uzten dituela horrek, inor kaleratua izateko arriskuan ipini gabe.\nSindikatu abertzaleok euskararen erabilera normalizatzeko ezinbesteko eragileak gara, baina Jaurlaritzak ezikusiarena egiten digu, elkarlana bilatu barik, urrun eduki beharreko etsaitzat joz. Askoz erosoago dago Jaurlaritza, euskaldunoi trabak jartzen dizkigutenekin, antza. Jaurlaritzak euskararen erabilera normalizatzeko benetako borondaterik izango balu, sindikatu euskaltzaleoi gure egiturak eta jarduna euskalduntzen lagunduko liguke, irismen handiko erakundeak baikara. Eskua luzatu diogu behin eta berriz, baina VI. plangintzaldi honetan ere, ez gaitu hartu.\nJaurlaritzan euskararen erabilera normalizatzeko VI. Plan nagusia aurkeztu zigun Hizkuntza Politikarako Sailburuordetzak sindikatuoi duela hilabete, eta urtarrilaren 26ra arteko epea eman alegazioak egiteko. Aurkezpen bilera horretan, planaren garapenarekiko ardura partekatua eskatu, eta HPSren lidergoaren aitortza aldarrikatu zituzten, bide batez… gurekin urteetan bildu barik egon ostean, gauzak kontestualizatzearren.\nZein gutxi aldatu diren gauzak, kamaradak! Sindikatuoi ez digute planean parte hartzeko aukerarik eman, ez iritzirik eskatu ere. Ohi bezala. Jaurlaritzako Euskara Teknikariei ere ez diete parte hartzeko aukerarik eman, ez iritzirik eskatu ere… Plan Nagusiaren txostena helarazi ere ez diete egin! Lehengo lepotik Jaurlaritza.\nV. Plangintzaldiaren ebaluazioa ez digu helarazi HPS-k. HPSren txostenetik ekarri dugu honakoa: “Azterketa sakona behar da abiapuntuko egoera zein den ezagutzeko, diagnostiko zehatza; eta horretarako, aurreko plangintzaldiaren amaierako ebaluazioa baino hoberik ez dago… hori gabe ezin jakin proiektu baten arrakasta zenbaterainokoa izan den”.\nEbaluazio sistema ere aldatu omen du HPS-k, aurrekoa neurri handi batean okerra baitzen (HPS-k berak onartu bezala), baina sindikatuoi azaleko informazioa baino ez digu eman: zenbait ebaluazio-datu txertatuta Planean “labur-labur”. Azken plangintzaldiko helburuak ez direla “modu esanguratsuan“ lortu aitortzen da Planean, baina ebaluazio-txostenik ez digute eman sindikatuoi (ezta Euskara Teknikariei ere).\nLangileok euskara planean: sailean saileko agintarien menpeko tresna huts. Aurreko plangintzaldietan “Euskara Planen Jarraipenerako Batzorde” bat bazen. Urtean behin ere ez zen biltzen, eta sindikatuon artean adostu beharreko langileen ordezkari soil bati egiten zitzaion lekua bertan, HPSko eta sail guztietako ordezkari andanaren artean. Baina VI. Plangintzaldi honetan desagerrarazi dute Batzorde hori, eta langileen ezein ordezkaritza ere.Izatekotan, sailetako Batzordeetan emango zaie langileei parte hartzeko aukera… edo ez, sailean saileko arduradun politikoen gogoaren arabera.\nZein bere saileko edo zuzendaritzako errepublika independentea. Sail bakoitzak eta Erakunde Autonomo bakoitzak, erabakitzen du bere Euskara Planaren neurria eta eragina. Praktikan Zuzendaritza bakoitzak, Planari erreparatuz gero. Hortik sailetik sailera ageri diren alde handiak. Hortik Jaurlaritzako Euskara Planen garapen urria.\nSail edota zuzendaritza bakoitzak zehazten ditu (edo ez) bere hizkuntza ofizialen erabilerarako irizpideak; erabakitzen ditu (edo ez) itzulpen irizpideak (hortik Itzulpen Zerbitzu Ofizialaren itolarri kronikoa); baimentzen ditu (edo ez) langileentzako euskara ikastaroak, eta abar, eta abar.\nHorregatik ere, hamaika Plan (eta plantxo) daude Eusko Jaurlaritzan, eta hamaika egoera ezberdin, jarraipena eta normalizazioaren garapena asko zailduz. Hori anabasa nahikoa ez, eta Ertzantza, Osakidetza, edota Justizia “autonomoak” dira euskararen normalizazioari dagokionez. Ez daude Euskara Plan Nagusia delakoaren eraginpean; “autonomia” horren emaitzak ere ezagunak dira. Erakunde espainiarrak noski, ezein Euskara Planetik at geratzen dira berriro ere. Inon ez da ikusi menpekorik, ugazabari agindurik ezarri dionik...\nOztopoak oztopo, ELAk hamaika ekarpen helarazi dizkio jaurlaritzari. Ikuskizun dago Jaurlaritzak nola hartuko dituen, eta jaramonik egingo ote digun. Auzolana iragartzen du Jaurlaritzak bere logoan. Auzolana berdinen artean egindako lana izan ohi da. Adostua eta borondatean oinarritua. Hala bada, ELA prest dago elkarlanerako… Jaurlaritza?


Txokolatezko bizkotxoa | Ikus-entzunezkoak\nBegirada: biek errezeta egin ahala kamarari begiratzen diote, kasu honetan hartzaileari.\nLehenbizikoak diskurtsoaren atalak argi bereiztu ditu: sarrera, osagaien aurkezpena, prozedura eta agurra.\nBigarrenak sarrera eta agurra argi banatu ditu baina osagaiak azaldu gabe, erabili ahala aipatu ditu.\nBiek erabili dituzte prozesua azaltzeko denbora antolatzaileak. Lehenak orain, eta gero eta azkenik erabili ditu. Bigarrenak lokailu gehiago erabili ditu lehenengo, gero, ondoren, azkenik, orain eta denborazko mendeko esaldia -enean.\nAspektua: geroaldia darabilte biek (baten batean agintera ere badarabil bigarren hizlariak)\nPertsona: Lehenak, 1. pertsona singularrean hitz egiten du (behin pluralean ere bai); bigarrenak, aldiz, 1. pertsona plurala.\nLehenak batzuetan huts egin arren (5 koilarakada irina), mugagabea ongi erabili du (5 ml ur, 2 koilarakada kakao). Bigarrenak, aldiz, jogurt potoa erabili du neurri gisa eta nahasi egin da (olio jogurta bat, cola cao erdi jogurta)\nKategoria 2017, 3-4 minutu, A eredua, Batua, Begirada, Bideoa, D eredua, Diskurtsoaren egitura, Errezeta, Hizkuntza, Ikasleak, Iruzkinak, Janaria, Lehen Hezkuntza, youtuben, etiketak KMIKASTETXEA by itzul. Gorde lotura.


«Azkenaldian pilotan aritzea plan perfektua da guretzat» | El Diario Vasco\nAzpeitia«Azkenaldian pilotan aritzea plan perfektua da guretzat»\n«Azkenaldian pilotan aritzea plan perfektua da guretzat»\nNagore eta Jokin, nola ez, pilotarekin eta frontoian. / E. A.\nNagore Aramendi eta Jokin Artetxe ama-semeak Añorgako pilota finalak jokatu dituzte, bakoitzak bere kategorian\nELI AIZPURU AZPEITIA. Domingo, 8 julio 2018, 00:16\nOrdu asko eta asko igarotzen dituzte frontoian Artetxe Aramendi familiako zazpi kideek. «Azkenaldian pilotan aritzea plan perfektua» dela beraientzat dio Nagorek, amak. Berarekin batera, Jokin, seme zaharrena aritu ohi da askotan eta aita, Antton, bigarrenarekin, Julenekin. Beste hiru alaba dituzte, hirukiak, eta «hauei ere pilotako arra pizten ari zaie, izan ere, denbora igarotzen dute frontoian».\nEta entrenamenduak baditu fruituak. Nagore eta Jokin Añorgako bi pilota finalean izango dira. Jokinek gaur bertan jokatuko du IV. Jose Manuel Iribar saria Mikel Iturralderekin. Salaberria anaiak izango dituzte aurrez aurre. «Nahiko partida zaila daukate gureek aurretik. Ez da lehen aldia Salaberria bikiekin aritzen direna eta jakitun dira gogorra izango dela», dio Nagorek. Hala ere, «mutil lasaia da Jokin», esan du, «uste dut geuk okerrago pasako dugula», dio, familiak ez baitu hutsik egingo gaur Añorgan.\nAurtengo seigarren finala du gaurkoa Jokinek. Urte borobila ari da egiten benjamin mailan lehiatzen den Azpeitiko pilotari gazteak.\nOrotara jokatu dituen bost finaletatik hirutan azpitxapeldun izan da eta txapela eskuratu du birritan.\nUrtarrilean, Goizuetan, II. Umore Ona Txapelketan finala jokatu zuen Eneko Bidezabalekin eta azpitxapeldun izan zen; Ondoren XVI. Eskuz binakako Big Mac-Mendi Txurin lehiatu zen, Donezteben, Mikel Iturralderekin. Ezin izan zuten irabazi. Udaberriko XXVIII txapelketa jokatu zuen gero, Elizondon , Abel Astigarragarekin, eta han ere ezin txapela lortu.\nZortea alde izan zuten ordea maiatzean, eta XXVIII Josetxo Ezkurra Memoriala irabazi zuen, banaka, lau t´erdian. Ekainean, berriz, berriro jantzi zuen txapela, Barañaingo XXVII San Esteban Pilota Txapelketan, Abraham Antimasberesekin. Gauzak horrela, irabaztea legoke gaurkoan ere. Ikusi egin behar. Hala ez bada, aurretik du oraindik herrian jokatzen ari den Cesar Valverde pilota txapelketa, finalerdietara iritsi baita Xabat Egiguren bikotearekin.\nPilotaren zarata ez da isilduko ez etxean. Izan ere, entrenatzen jarraituko dute. Hilaren 15ean du partida amak, Nagorek. II. Barasa txapelketako finalera iristea lortu du Leire Etxanizekin. Uztailaren 15ean jokatuko dute. Ez dute estreinako aldia, iaz txapeldun izan baitziren, «ea zorterik dugun aurten».\nAñorgakoekin batera, Getarian ere ari da lehian Nagore eta finalerdietan da jada, 22an dute partida.\nSemeari bezala, kontuak ateratzen hasita, irabaztea tokatzen zaio oraingoan. Izan ere, Master Cup txapelketako finalerdian (binaka) 18-17 galdu zuen. Aurten aurreneko aldiz San Fermin txapelketa ere jokatu du. «Sei bikote bakarrik hautatu gaituzte eta antolatzaileak egin ditu taldeak. Bi azpeitiar geunden finalean eta biok ezin izan dugu aurrera jarraitu», azaldu du pilotariak. Ea ba oraingoan posible den.\nSANFERMINETAKO ENTZIERROAK AURRERATU DIRA AZPEITIAN Brigadarako lehen mailako ofizialen lau lanpostu eskaintzen ditu Azpeitiko Udalak


Atletismo topaketen lehen jardunaldia egingo dute larunbatean, Iraetan - Urola Kostako Hitza : Urola Kostako Hitza\nAtletismo topaketen lehen jardunaldia egingo dute larunbatean, Iraetan\nZestoako Atletismo Taldeak antolatuta, maiatzeko lehen hiru larunbatetan egingo dituzte topaketak, Iraetako futbol zelaian. Zestoako eta Zumaiako ikastetxeetako benjaminak, kimuak eta infantilak elkartuko dira hainbat proba egiteko.\nEkain Guraso elkarteak antolatutako atletismo topaketetako irudia.\nDatorren larunbatean, hilaren 11n, hasiko dira Zestoako Atletismo Taldeak urtero prestatzen dituen atletismo topaketak. Ohi bezala, datozen hiru larunbatetan Iraetako futbol zelaian elkartuko dira benjaminak, kimuak eta infantilak, 09:30etik aurrera.\nZestoako eta Zumaiako ikastetxeetako neska-mutilek parte hartuko dute jardunaldietan, eta horiek hainbat proba egingo dute, hala nola, lasterketa motzak eta luzeak, pisu jaurtiketa, xabalina probak, altuera jauziak eta hesi-lasterketak. Horrez gain, errelebo-lasterketekin amaituko dituzte saioak.\nEuskal Jai egunarekin festa giroan murgilduko dira Aizarnazabalen\nBertso afaria izango da etzi Azpeitiko Gaztetxean, Erresistentzia Kutxa Nazionalaren alde\nEskola berriaren irekiera ospatzeko eta eskertzeko ekitaldia egingo dute larunbatean Arroabean


Manteroek jaiak bizitzeko eskubidea dutela dioen pankarta alboan zutela, poliziaren neurrigabeko ekintzak salatu ditu herritar aldra batek. “Emigranteak dira eta ez delitugileak” leloa zabaldu dute oihu ozenen bitartez. Bizitzea ez dela delitua aldarrikatu dute, are gehiago bizi irauteko baldintza gogorrak jasan behar dituztenentzat.\nHalaber, manifestariek egoera prekarioen bizi dutenek beti izango dutela herritarron elkartasuna eman dute aditzera!\nKanal hauetan artxibatua: Migrazioa | Bilboko Aste Nagusia


GLU GLU-K Perez sagutxoaren benetako istorioa taularatuko du.\nKondaira honek muga, belaunaldi, amets eta burko guztiak gainditu ditu urteetan zehar. Ipuin klasiko moduan, komedia lehenetsiz, beti ere dantzekin eta abestiekin jolastuz, alegiazko istorio hau kontatuko dugu.\nIstorioaren erdigunean zaintza izango da; pertsona ahulenen zainketak hain zuen ere, hala nola etxeko zaharrenak edota haurrak.\nKaxildatar saguen komunitatea, asmatzaile ospetsuak, pertsonen etxe berri batean kokatuko dira. Etxe berrira iristean, Xuri, bere bi amekin bizi den haurrak, oso harreman estua izango du Perezekin, saguetan gazteenarekin. Bien arteko adiskidetasuna haurraren burkoaren azpiko ohar eta karta trukaketa bitxi batekin hasiko da.\nXuri gauero iluntasunaren beldur denez Perez sagutxoa izango da bere ametsen zaindaria. Egun batean, Kaxildatar saguak kezkaz beterik altxatuko dira. Sagurik zaharrenek hortzak galdu dituzte, jada ezingo dute gozatu gazta, ogia edo intxaurrak jaten. Orduan, Perez gazteenak gogoratuko dio Xuriri, bere giza lagun txikiari, laster bere lehen esne-hortza erori behar zaiola, halaxe iragarri omen dio dentistak.\nFamilia alkimista batetik etorrita Perez sagutxoari esne-hortz bakarrarekin sagu zaharrenentzako hortz batzuk sortzeko ideia bikaina bururatuko zaio. Perezek Xuriri eroritako esne-hortza burkoaren azpian uzteko eskatzen dio. Berak jasoko du eta, trukean, opari bat utziko dio, zer eta liburua, bera liburutegiko sagua baita. Horrela, Perez sagutxoak sagu zaharrenentzat hortz berriak lortu zituen.\nOrdutik, Perez sagutxoak haur askoren ametsak zaintzen ditu, eta oparitxo baten truke edozein etxetan erortzen diren esne-hortzak biltzen ditu. Perez Sagutxoak jolasean bezala, oso zoriontsu egiten ditu munduko sagurik zaharrenak eta umerik txikienak. Adineko inori gazta edo bonboia jateko hortz bat falta behar ez zaion bezala, haur bati ere ez zaio falta behar ametsa eta ilusioa zainduko dizkion sagua edo laguna.\n3 eta 9 urte bitarteko umeentzat.\nAktoreak: Andrea Covadonga Lopez Pita, Jon Casamayor Garcia, Sara Barroeta De luis, Leire Ormazabal Ezpeleta\nKonpainia: Glu Glu Producciones


Deialdi irekia (2022) - HABE - Eusko Jaurlaritza - euskadi.eus\nDeialdi irekia (2022)\nHemen zaude: Euskara-mailak egiaztatzea > Azterketa-deialdiak > Deialdi irekia\nDeialdian parte hartzeko ezinbesteko baldintza\n16 urte beteta izatea izena eman nahi den azterketaldiko matrikulazio-epea ixten denerako.\nDeialdi irekiak bi azterketaldi izango ditu 2022 urtean: lehenengoa udaberrian eta bigarrena udazkenean.\nLehen azterketaldia Bigarren azterketaldia\nMatrikulazio-epea Apirilaren 4tik 12ra\nIrailaren 8tik 14ra\n(Buenos Aires: Ekainaren 12tik 18ra)\nOnartuen zerrenda Apirilak 13\n(Buenos Aires: Ekainaren 19an)\nIrakurmen- eta idazmen-proben lekua aldatzeko eskaerak  Apirilak 27\n(Buenos Aires: ---)\nIrakurmen- eta idazmen-probak Araba, Bizkaia eta Gipuzkoa: Maiatzaren 5ean eta 6an \nMadril: Maiatzaren 5ean eta 6an\nBartzelona: Maiatzaren 13an eta 14an\nAraba, Bizkaia eta Gipuzkoa: Urriaren 7an eta 8an \nBuenos Aires: Uztailaren 23an eta 24an\nIrakurmen- eta idazmen-probak egiteko ezohiko data  Maiatzak 17 Urriak 18\nIrakurmen- eta idazmen-proben emaitzak Ekainak 10 Azaroak 11\nErreklamazioak eta berrikuspen-eskaerak aurkezteko epea Ekainaren 13tik 15era Azaroaren 14tik 16ra\nEntzumen- eta mintzamen-proben eguna, lekua edo ordua aldatzeko eskaerak  Ekainak 13 Azaroak 14\nEntzumen- eta mintzamen-probak Araba, Bizkaia eta Gipuzkoa: Ekainaren 23tik uztailaren 9ra \nMadril: Ekainaren 24an eta 25ean\nBartzelona: Uztailaren 1ean\nAraba, Bizkaia eta Gipuzkoa: Azaroaren 24tik abenduaren 3ra \nEntzumen- eta mintzamen-probak egiteko ezohiko data  Uztailak 15 Abenduak 13\nEmaitza orokorrak Uztailak 20 Abenduak 19\nErreklamazioak eta berrikuspen-eskaerak aurkezteko epea Uztailaren 21etik 26ra Abenduaren 20tik 22ra\n HABEk ahal den neurrian onartuko ditu aldaketa-eskaerak. Irakurmen- eta idazmen-probetan, leku-aldaketa eskatu daiteke. Entzumen- eta mintzamen-probetan, lekuaz gain, egun- edo ordu-aldaketa eskatu daiteke, betiere dagokion mailaren egutegian aurreikusitako aukeren artean. Ikusi mailakako egutegi xehea eta irakurri aldaketak eskatzeko jarraibideak mailakako informazio-orrietako "Probak egiteko leku, egun eta orduak" atalean (mailakako informaziorako loturak, orri honen goiburuan).\n Adierazitako epe hori deialdi osoari dagokio. Maila bakoitzeko probak egun eta ordu jakin batzuetan egingo dira. Ikusi mailakako egutegi xehea mailakako informazio-orrietako "Probak egiteko leku, egun eta orduak" atalean (mailakako informaziorako loturak, orri honen goiburuan).\n Ustekabeko eta ezinbesteko arrazoi batengatik ohiko datan aurkeztu ezin izan direnentzako bakarrik. Irakurri xehetasunak mailakako informazio-orrietako "Probak egiteko leku, egun eta orduak" atalean (mailakako informaziorako loturak, orri honen goiburuan).\nAraba: BAHK eta Buesa Arena (Vitoria-Gasteiz)\nBizkaia: BEC (Barakaldo)\nGipuzkoa: Ficoba (Irun)\nBartzelona: Euskal Etxea\nMadril: Euskal Etxea\nBuenos Aires: Laurak Bat Euskal Etxea\nIrakurmen- eta idazmen-probak: batera egingo dira, egun batean, HABEk deitutako data, leku eta orduetan.\nEntzumen- eta mintzamen-probak: batera egingo dira, beste egun batean, HABEk deitutako data, leku eta orduetan.\nEmaitzei buruzko oharra: ezinbesteko baldintza da irakurmen-proba gainditzea idazmen-proba zuzendua izateko. Bestalde, idazmen-proban ere gutxieneko puntuazioa lortu behar da mintzamen-probara aurkezteko. Ikusi xehetasunak mailakako informazioaren atalean (mailakako informaziorako loturak, orri honen goiburuan).\nMailak: azterketaldi bakoitzean maila bakar baterako bakarrik egin daiteke matrikula.\nMatrikula-ordaina: 80 €\nIzen-ematea: HABEren webgunetik bideratuko da, egutegian zehaztutako epean, hemen:\nHasi saioa* > Azterketak: matrikulak eta emaitzak > [hautatu deialdia eta maila] > Matrikula egin/ikusi\n* Inoiz euskaltegiren batean ibili ez denak, saioa hasi baino lehen, "HABEn erregistratu" esteka sakatu beharko du, eta, ondoren, izena emateko inprimakia bete.\nDeialdi irekiko azterketaldi batean matrikulatzen den azterketariak ezin du, sei hileroko azterketaldi berean, inolako matrikularik egin HABEren beste deialdi batean, nahiz eta beste maila batean izan.\nDeialdi irekian maila jakin bat egiaztatzeari buruzko xehetasunak irakurtzeko, sakatu mailari dagokion irudia orri honen goiburuan.\nHABEren zuzendari nagusiaren ebazpenez daude ezarrita zeintzuk diren deialdi irekia egiteko oinarriak eta irizpideak:\nEbazpena, 2021eko abenduaren 27koa\nAzken aldaketako data: 2022/06/16


Zendabalitz (Erika Elizari) – Ulialde\nen 2020-05-12 2020-05-12 por weben Eleberria, Euskara, Liburuak, Literatura, Ulialde\nIdazlea: Erika Elizari (Hernani, 1988)\nZendabalitz proiektuarekin 2018an Igartza Saria irabazi zuen Erika Elizarik. Bere lehen eleberria izan arren liburu hau idatzi aurretik Txirri, Mirri eta Txiribirtoni buruzko hainbat ipuin argitaratu ditu idazle hernaniarrak, hala nola Hamelingo txistularia eta Txirri, Mirri eta Txiribiton; Ilekizkur, hiru hartzak eta Txirri, Mirri eta Txiribiton; edo Txirri, Mirri eta Txiribiton, Aladino eta kriseilu magikoa.\nZendabalitz arazo tekniko bat izan duen hegaldi baten kronika da, edo hobe esanda, hori da aitzakia bidaiari batzuen eta pilotuaren pentsamenduak eta portaerak azaltzeko barne-bakarrizketek gidatutako hegaldi batean, orduan irakurtzen ditugu liburuko protagonisten gogoeta guztiak, gehiegi pentsatzea ona den ala ez hausnartu dezakegu orrialdeetan zehar nun komedia eta drama uztartuko diren.\n“Parisko Charles de Gaulle aireportutik Loiukora doan hegaldia. Barruan hamaika bidaiari eta beste hainbat istorio: lan-elkarrizketa batera joan eta haurdun dagoela ezkutatu duen exekutiboa; barruko bulkada suntsikorrei aurre egin behar dien pilotua; egungo bikotekideari aurretik ezkonduta egon zela kontatzera ausartzen ez den emakumea; oporretan bakarrik abentura bila joan eta aspertu besterik egin ez den neska gaztea; alargun dagoenetik bizipozik ez daukan medikua; ondoko pasaiariarekin ligatu edo ez pentsatzen doana; bidaiari eta tripulaziokideak nazkatzen dituen gizonezko petrala… Elene, Gabriel, Paule, Xabier, Enara, Malox, Sukaina… Eleberri koral bat sortu du Erika Elizarik Igartza sariari esker idatzitako bere estreinaldi honetan: nobela labur, fresko eta dibertigarria, gizon-emakumeen baitako kontraesanekin eta gizartearen estereotipoekin jolas egiten duena; itxuragatik aurreko pertsonari suposatzen diogun errealitatea ez baita beti bere barruko egiarekin ezkontzen, ezta norberak bere buruaz uste duena eta gero benetan egiten duena ere. Zatoz zu ere hegazkinera, eta hasi kuxkuxean aulkiz aulki, bidaiarien maletetan eta kontzientzietan arakatzen, ziur ez zarela aspertuko.”


Girola – Bilboko Katedrala\nGirolan, abside-kaperak ikus ditzakezu, XVI. mendean eraikiak. Lehenengo kapera San Joserena da. Arku zorrotz batetik sartzen da bertara. Arkuaren giltzarrian, ezkutu bat dago, zuhaitza eta hartz zutitua dituena. Kapera honek hegoaldeko eliz atarira ematen zuen, eta luzaroan ez zen erabili.\nBerritu ondoren, hildako gotzainen gorpuzkiak gordetzeko erabili da. San Joseren irudi moderno bat da nagusi; alegia, heriotza onaren patroiarena. Besoetan Haurra darama, eta, eskuan, makila loredun bat.\n“ Girolan, abside-kaperak ikus ditzakezu, XVI. mendean eraikiak. ”\nHurrengo kapera Osaneko Andre Mariarena da. Leiho zorrotz bat du, koloretako beiratearekin eta diseinu geometrikoarekin. Sei nerbio ditu estalkiak, eta nerbio horiek Andre Maria eseriaren irudia duen giltzarri polikromatuan elkartzen dira.\nKapera honetan, erlikia-ontzi moduko erretaula bitxi bat dago. 1740 aldera egin zen, estilo errenazentistako eta klasizistako piezak berrerabilita, aurreko erretaula erre egin baitzen, 1641ean.\nGorputza hiru kaletan egituratuta dago; alboetan, lau erlikia-erregistro ditu, eta, erdian, bi maila eta atikoa. Erlikien artean, Lignum Crucis bat dago.\nErretaulan, Andre Mariaren irudi bat da nagusi, 1660 aldera egina. Ile luzea du, eta jantzi handiak eta zurrunak daramatza. Beso batean arropa batzuk ditu, eta beste aldean, berriz, Haurra. Bigarren horma-hobian, San Erramun Jaiogabearen tailu bat dago, mugimendu handiagokoa, XVIII. mendean egina. Atikoan, Ama Birjina Mesedetakoaren irudi bat dago, zur polikromatuzkoa, eta santuaren irudia baino lehenago egina.\nKapera honetan dago, baita ere, erlikien kutxa; kutxa horretan, hainbat santuren erlikiak daude.\nHurrengo kapera Ama Birjina Arrosariokoari eskainita dago. Diseinu irregularra du, eta bost alde; estalkia bost nerbioko gurutze-gangakoa da, eta nerbio horiek San Migelen irudi landu bat duen giltzarrian elkartzen dira.\nErretaulak gorputza eta atikoa ditu, eta XVIII. mendearen hasierako lan barrokoa da. Koloma-erdiak ditu; koloma horiek fuste ildaskatua dute, eta lorez eta landarez apainduta daude. Ama Birjinaren irudia erdiko horma-hobi erdizirkularrean dago. Ama Birjina Arrosariokoa zutikako tailua da, XVIII. mendearen erdialdekoa. Ile luzea du, eta Haurra darama besoetan. Goian, atikoan, olio-pintura barroko bat dago, erretaularen garaikidea. Santo Domingo de Guzman irudikatzen du, Domingotarren Ordenaren sortzailea, eta beharbada hemen egin zen.\nKapera honetan, hilobi apal bat dago arkosolio baten barruan. XVIII. mendearen erdialdekoa da, eta Gortazar eta Arandia familiarena izan zen.\nOndoren, sagrario exentu bikaina dago. Era honetako sagrarioei eukaristia-dorre esaten zaie, eta berant Erdi Aroan oso ohikoak izan ziren, besteak beste, Herbehereetan eta Alemanian.\nHareharrian zizelkatu zen, XV. mendean. Berez, Mendexako San Pedro elizan zegoen; handik, Bilboko Euskal Museora eraman zen, eta museoak katedralean jarri zuen.\nJatorrizko sagrarioa hainbat pieza pentagonal gainjarriz osatuta dago, eta, erdiko gorputzean eta goi-apaingarrian, landareak eta arkitektura gotikoak ditu. Goi-apaingarriak txikituz doan hostotza zulatua du, eta, gainean, txanoa daraman figura antropomorfo bat. Atea burdina forjatuzkoa da, oso mehea, eta, albo banatan, bi aingeru ditu; batak, hari-instrumentu bat du, eta besteak, berriz, gurutze bat. Beste aldeak trazeriaz apainduta daude, bat izan ezik, hondatuta baitago. Alde horrek erakusten du tenpluaren horma edo koloma bati atxikita zegoela sagrarioa. Sagrarioak bost kolomatxo gotiko zizelkatuz apaindutako oina du.\nHurrengo kaperan, eskultura barroko eder bat da nagusi, Gaztelakoa, magalean Kristo daramana. Pietatea da, eta 1642koa da. Irudi adierazkor hau Andre Maria Errukizkoaren erretaularako egin zen. Erretaula hori Antonio de Alloytiz eskultore eta mihiztatzaileak egin zuen, 1642 aldera baita ere, baina galdu egin zen.\n“ Hurrengo kaperan, eskultura barroko eder bat da nagusi, Gaztelakoa, magalean Kristo daramana. Pietatea da, eta 1642koa da. ”\nOndoren, San Diego Alcalaren kapera dago; bertan, frantziskotarraren irudia da nagusi. Pieza barroko fin bat da, 1740 aldekoa, edertasunez polikromatutako zurez egina. Erretaula beharbada tailua baino zertxobait lehenagokoa da. Mahatsondoak ditu koloma salomonikoen gainean, eta hostotza oparoa du multzo osoan. Gorputza eta atikoa ditu. Atikoan, Santa Teresaren transberberazioa irudikatzen duen mihise bat dago, hura ere XVIII. mendearen hasierako urteetakoa, eta kaperaren antzinako izena gogorarazten digu. Mihiseak Berniniren eragina du, zalantzarik gabe, eta santuaren estasiaren goren maila irudikatzen du, aingeruak bidalitako suzko geziak bihotza zeharkatzen dionean\nKapera honetan, halaber, Gorpuztiko tenpletea ikus daiteke; tenpletean, kustodia dago, sakramentu txit santuarekin, prozesio-egunean\nGirolako azken kapera Santa Luziarena da. Diseinu irregularra du, eta hurrengoek baino altuera handiagoa.\n1545 aldeko zur polikromatuzko eskultura bat da nagusi, ustez Juan de Beaugranten tailerrean egina. Mugimendu dezente du, eta buruko ederra, nahiz eta polikromia barrokoa den, XVIII. mendearen erdialdekoa. Inguruan, martiriek izan ohi dituzten elementuetako batzuk daude; alegia, palma-adarra eta erretilua, begiak eta guzti, kondaira baten arabera, Luziak berak bere buruari ateratakoak.\n“ Inguruan, martiriek izan ohi dituzten elementuetako batzuk daude; alegia, palma-adarra eta erretilua, begiak eta guzti, kondaira baten arabera, Luziak berak bere buruari ateratakoak ”


Galtzada-harrien azpian, hondartza! : Irutxuloko Hitza\nGaltzada-harrien azpian, hondartza!\nSous les pavés, la plage! zioen 1968ko maiatzeko lelo ospetsuak Parisen. Barrikadak eraikitzeko altxatutako harriek hondarra uzten zuten bistan, hondartza: paradisua. Eta hain zuzen, probatzen ari ziren paradisu hori babesteko eraikitzen zituzten barrikadak. Gurean, galtzadaren azpian, makineria kapitalista hondar hori bera karraskatzen ari da, Parisko maiatz hartan saiatutako paradisua deuseztatzeko lanetan. Are eta hondartza ezegonkorra hondoratzeko arriskuan jartzeraino. Gurean, baina, horretan ari denik baden arren, badirudi inor gutxi dagoela prest galtzada-harriak erauzi, eta barrikaden atzean hondartza babesteko.


ARABAKO LURRALDE HISTORIKOAN HONDAKINAK KUDEATZEKO ETA TRATATZEKO INSTALAZIOAK\nAiarako hondakinak Jundizko Hiri Hondakin Solidoak tratatzeko instalaziora eramateko, Laudion hondakinen transferentzia-estazio bat dago.\nHalaber, lurraldean bada puntu garbien edo "garbiguneen" sare bat. Egun, lurraldean estrategikoki banatutako zazpi instalaziok eta Gasteizko beste hiruk osatzen dute aipatutako sarea. Zenbait kasutan, foru aldundiak du kudeatzeko ardura eta, beste batzuetan, kuadrillek edo udalek kudeatzen dituzte.\nAipatu dugun bezala, Arabako ontzien hondakin gehienak Arabako Foru Aldundiak Jundizko Industrialdean duen Ontziak Sailkatzeko Instalaziora eramaten dira.\nAurretik ere aipatu dugu badela biometanizazio eta konpostaje instalazio bat lehen esandako industrialdean, Hiri Hondakin Solidoak tratatzeko. Instalazio horrek Lurralde Historiko osoko zaborra tratatzen du.\nEraikuntza- eta eraispen-hondakinen (EEH) balorizatzeko moduko frakzioa tratatzeko eta berreskuratzeko, Gasteizko Udalak 2007an EEH Sailkatzeko eta Tratatzeko Instalazioa inauguratu zuen. Aipatutako azpiegitura Gardelegiko zabortegi kontrolatuan dago.\nZabortegira eramango dira, hain zuzen, balorizagarriak ez diren hiri hondakin solidoak. Zabortegia Arabako hiriburuaren kanpoaldean dago, eta Gasteizko Udalarena da.\nOsagarri gisa, instalazio horren bizitza erabilgarria ez baldintzatzeko eta narriatutako eremuen paisaia eta ekologia lehengoratzeko, El Torco harrobi zaharraren betetze-eremua dugu: etengabeko betetze programa baten barruan, lur eta harkaitzen bidezko betetze sekuentziala egingo da, harrobi zaharra ingurumen aldetik lehengoratzearren. Betetze-eremuaren kudeaketa Arabako Foru Aldundiari agindu zaio, Vitoria-Gasteizko eta Iruña Okako Udalekin eta Langraiz Okako Administrazio Batzarrarekin izenpetutako hitzarmen baten arabera.


Iraupen-eski ikastaroa martxoaren 7 eta 8an – Egizu elkartea\nSomporten, eskiatzeko prest!\nNoiz: martxoaren 6tik 8ra. Ostiralean 19:00etan irtengo gara Algortatik, Fadurako aparkalekuko autobus geltokitik.\nBehar ditugun datuak: izena eta bi abizenak, NA zenbakiak eta altuera eta oinaren neurria.\nrozio2015-01-13T18:18:31+01:002015-01-13|berbalagunok, egizu, eski ikastaroa, ikastaroak, kirola, kirola euskaraz, sendi, sendi proiektua|0 Comments


Inertziak apurtzeko ariketa - Aia orio - Karkara.eus\nIker Martinez de Lagos - Euskaltzaleen Topaguneko kidea 2018-02-02 13:22\n2018an herriz herri antolatzen ari da Euskaraldia, duela bi hilabete Euskal Herri osoko hainbat eragile sozialek eta erakunde publikok aurkeztutako ekimena.\nHerriz herri euskaldunok ahalduntzeko hedatu diren ekimenetan du oinarria Euskaraldiak. Bestela esanda, euskaltzale askoren erabaki pertsonal eta kolektibotik dator. Gutxiengo izatearen konplexuak alde batera utzi, eta euskaraz bizitzeko nahia beren bizitzan praktikara eramateko erabakia hartu dute milaka lagunek jadanik –Agurainen, Egian, Lizarran, Baionan, Arrigorriagan...–. Inguruko harreman sareetako hizkuntza portaerak aztertu, eta inertziaz bestelako hizkuntzatan dituzten harremanak euskarara ekartzeko hautua egin dute; eta hautua praktikara eraman. Hau modu kolektiboan egitea erabaki dute, denek batera, elkar babestuz eta mezu bateratua zabalduz: gu euskaraz bizitzera goaz! Horretarako, Euskal Herrian hedatzen ari den errealitatea baliatu dute: gero eta jende gehiago da euskara ulertzeko gai. Hau ez da ekimen sinboliko bat, ohiturak aldatu eta harremanetan inertziak apurtzeko ariketa sozial praktikoa da.\nEUSKARALDIA aurkezteko bilera irekia\nKarkara 2018 ots 02 Orio\nBilera otsailaren 3an egingo da, larunbatarekin, 11:30ean hasita, eta Arraunetxen izango da.


Youtuben sartzen diren «millenial»-en %70ek zerbait ikasteko asmoz egiten dute | herria | GAUR8 - mila leiho zabalik\nSARE SOZIALAK IRAKASLE\nYoutuben sartzen diren «millenial»-en %70ek zerbait ikasteko asmoz egiten dute\nAditu batzuen arabera, «edutuber»-ak eta «influencer»-ak ezagutzaren dibulgatzaile bihurtzen ari dira sare sozialetan, Youtuben sartzen diren «millenial»-en %70ek zerbait ikasteko asmotan egiten baitute. Nonbait, «Z belaunaldian» jaiotakoek nahiago dute ikus-entzunekoen laguntzarekin ikasi liburuetan egin baino.\nSukaldaritza makrobiotikoa ikastea, zulo beltz bat zer den ulertzea, papiroflexiarekin ezpata bat egitea edota japoniar lorezaintzako historia edo teknikak ikastea erraza edo zaila izan daiteke Youtuben, baina joera nabarmena da batez ere gazteengan. Hartara, bideo-plataforma bihurtu da gauzak ikasteko sare nagusia.\nGooglek emandako datuen arabera, Youtubeko millenial erabiltzaileen %70ek bideo bat ikusi dute zerbait berria ikasteko edo interesatzen zaien gairen batean sakontzeko. Sare sozialetan adituak direnen arabera, «Youtubeko hezkuntza arloko bideoak oso formatu interesgarria dira erabiltzaileentzat, hurbilekoak dira, ikus-entzunezkoak, estilo fresko eta atsegina dute, youtuber-arekin enpatizatzeko aukera ematen dute... Gainera, bideoa nahi den guztietan kontsultatzea abantaila da».\nEgunero ikaskuntzarekin lotutako edukia duten mila milioi bisita gertatzen dira Youtuben, eta milioi bat baino gehiago partekatzen dira. Arrakastaren gakoetako batzuk ahozko narrazioa, lagunarteko hizkera edota esperientzia edo ezagutza propioa lehen pertsonan azaltzea dira, gazteek sare sozialez egiten duten kontsumo altuari gehituta –“Z belaunaldiko” kideen %47k egunean hiru ordu baino gehiago ematen dituzte Youtuben, eta baita millenial-en % 22k ere–. Horrez gain, plataforma bisualekiko zaletasunak ere azaltzen du gorakada.\nArrakasta hori plataformak berak ere nabaritu du, eta, ondorioz, Youtube Learning dibulgazio ekimenerako 20 milioi dolarreko inbertsioa iragarri du.\nErabiltzaile askorentzat bideo bat ikustea da gai bat ulertzeko edota ezagutzeko modu eraginkorrena, eta Youtubeko edukien aukerak amaigabeak eta askotarikoak dira. Hartara, erabiltzaileen %86k diote maiz sartzen direla zerbait berria ikasteko. «Jendeak sarean dauden bideoak begiratzen ditu trebetasun berriak ikasteko, gauzak ikasteko, pasioak jarraitzeko edota zalantzak kontsultatzeko, eta horrek segurtasuna eta konfiantza ematen die».\nAgertoki horren aurrean, ez da harritzekoa dibulgaziorako figura berriak sortu izana, hala nola edutuber-ak, hezkuntzan eta dibulgazioan espezializatutako youtuber-ak.\n«Edukiaren sortzaileak gara, eta bideoa eta Youtube plataforma erabiltzen ditugu dibulgazioa egiteko eta edonori historia, matematika, musika, marketina edo beste edozein gai dohainik irakasteko». Eta Youtube erreferente handia bada ere, Instagram ere joera horri batu zaio.\n“Z belaunaldiko” kideek nahiago dute Youtuben ikasi liburuekin baino. Izan ere, zientzia modu erraz eta dibertigarrian ulertzea erronka eta baliabide baliagarria da “Z belaunaldiko” gazteentzat. AEBetan egindako “Beyond Millennial: The Next Generation of Learners” ikerketaren arabera, 14 eta 23 urte bitarteko ikasleen %59k nahiago dute Youtuben ikasi eskolako liburuekin egin baino. «Ez dugu klaseen alternatiba izan nahi, ikasleek klasean ikasten dutena indartzen duen materiala izan nahi dugu», nabarmendu dute.


Mugarik gabeko kazetaritza - MeNdiAn LaRrE aRtEaN\nMeNdiAn LaRrE aRtEaN\nMugarik gabeko kazetaritza\nMeNdiAn LaRrE aRtEaN | 2006-11-29 22:52\nKazetaritza historiak kontatzeko sortua izan zen. Hala ere, gaur egun, kameraz eta mikrofonoz kontatu ezin daitezkeen gerra eta zergati asko daude. Gerra kazetariak ahalik eta gerra gehienen lekuko izaten saiatzen dira. Herria, etxea, erredakzioa, etab. uzten dute errealitate latza salatzeko, egia gordetzen duen isiltasuna apurtzeko.\nGerra kazetari batek ez du ohiko kazetari baten jarduna betetzen. Gatazka batean izatea berriemaile batek izan dezakeen helbururik gorenenetarikoa da. Bertara ez dira arazoen irtenbideak aurkitzera joaten; baizik eta gizakiaren alderrik maltzurrena salatzeko irudi eta edukien bila. Ondorioz, ezinbesteko egitekoa dute informazio prozesu batean. Munduaren alderik ankerrenetan lekuko bat izateak, ikara mugatzen du. Mugarik gabe zitalkeriak ikaragarrizkoak izango lirateke.\nKazetaritzak gertakizunen lekuko zuzen izateko aukera eskaintzen du. Hala ere, badaude gizaki bati atzera egitea eragiten dizkioten zenbait faktore. Gatazka batean egoteak bizitzarekin dantzan aritzea dakar. Kazetariak zailduak diren topikoa ez da betetzen. Izan ere, beti dago lur jota uzten zaituen gertakizun menderagaitzen bat. Horren aurrean har daitekeen erabikirik hoberena lurraldea uztea da. Baina badaude munduak eskaintzen dizkigun zikoizkeriengandik sentiberatasunik erakusten ez duten pertsonak ere. Bide horrek ez dakar arrakasta. Gertakizunen kontaketetatik atarramendua atera nahi duenak ezinbestekoa du zekenkeriengatik hunkitzea.\nBiktimekin kazetaritza egitea gaizkileekin egitea baino errazagoa da. Azken finean, denok izan dugu jazoera hunkigarriren bat. Ondorioz, gaizkileekin bat egiteko erraztasun gehiago dugu. Gaizkileekin nola edo hala elkarrizketa bat lortu ahal izateko berriz, ezinbestekoa da aktore lanak egitea. Egindako ahalegin guztiaren emaitza beti ere subjektiboa da. Horiek horrela, erreportariaren ikuspegiak errealitatearen antzekotasunik handiena izateko, kazetariak zintzotasunez jokatzen du. Zoritxarrez, badaude gezurrezko gertakizunak asmatzen dituzten berriemaileak ere. Gerra guztietan dago trukatutako informazioa.\nErreliatea guk uste baino latzagoa da. Hedabideen bitartez ezin da hildakoek igortzen duten kiratsa transmititu. Ezta heriotzaren hain ondoan egotearen sentipena ere. Hori guztia gutxi balitz, telebista aurrean izaten garenok gutxieneko irudiak ikusten ditugu. Ez da beharrezkoa izaten bizitzaren alde krudela osoki erakustea.\nOrdu mugarik ez duten langileen lana ezinbestekoa zaigu gaur egungo gizartean. Ezin da ukatu benetako profesionalak direla; eztabaidaezina da ohikoa ez den kemena dutela. Batzuk kamara bizkarrean eta hitza ahoan zutela hil ziren maite zuten ogibidea egiteagatik; besteoi munduaren ikuspegi beltza erakusteko saiakeragatik.\nindezent 2006-11-30 10:13 #1\nZuriñe, hau lehengo urteko Beatrizen blogan antza hartzen ai da... Interesgarrie, segi horrela!\nzuri-zuri 2006-11-30 11:17 #2\n
Jajajajaj! Plagio! Ordukua da ta idazlana... Ez blogekua, baina klasian eskatutako bat bai. Zeoze sartu bia da, ta momentuan inspiraziñorik eztauenian, beste erremeixorik ez... ¡Cuando no hay más, contigo Tomás!
\n
Interesantia dan o ia... honezkeo geu be nazkauko ginan gai iualaz denpoa danian bueltaka, ez?
\nindezent 2006-11-30 11:25 #3\n
badakizu nei kazetaritza kontuk ez diela eze esaten eta zure aspertuta bazare ba eman egurre beste gauza batzui. Atento eongo naiz zure mezu berrita kaña sartzeko prest ;)
\n
Nerea sartzeare gonbidauta zare, ez dau esan beharrik
\nzuri-zuri 2006-11-30 11:51 #4\nIuuuuuuuuj! Zeu be lanian asper-asper indda eh!! jajajajajaj! Hemen nabil, aber blogian kantuak sartu leizken probaitten. Badakitzu zeuk zela? Inddozu inoiz pruebia?


Koronabirusa: Alarma-egoera 2021eko maiatzaren 9a arte luzatuko da\nAlarma-egoera maiatza arte luzatuko da, eta Sanchezek azalpenak emango ditu bi hilero\nEspainiako Gobernuak eta ERCk akordioa egin dute: Pedro Sanchezek agerraldiak egingo ditu bi hilean behin eta independentistek alarma-egoera sei hilabetez luzatzea babestuko dute.\nPedro Sanchez eta Pablo Iglesias Kongresuan. Artxiboko argazkia: EFE\nIlla: "Indarrean dagoen alarma egoerak ez ditu etxeko konfinamenduak baimentzen"\nEAJk alarma egoeraren alde bozkatuko du babes juridikoa izateko helburuarekin\nPPk alarma egoera babestuko du zortzi astekoa bada\nAlarma egoera ezarri du Espainiako Gobernuak, eta maiatzaren 9ra arte luzatu nahi du\nKoronabirusagatik ezarritako alarma-egoera 2021eko maiatzaren 9a arte luzatzeko botoak bermatuta dauzka Espainiako Gobernuak, baina babes horien truke Pedro Sanchezek pandemiaren bilakaerari buruzko azalpenak eman beharko ditu bi hilabetero Kongresuan.\nAlderdi Sozialista talde parlamentarioekin negoziatzen aritu da egunotan eta azkenean ERCren proposamena onartuko du.\nAdriana Lastra talde sozialistaren bozeramaileak aukera ezberdinak izan ditu mahai gainean: Sanchezek azalpenak bi astean behin ematea nahi zuen Alderdi Popularrak; Ciudadanosek, Mas Paisek eta Compromisek, hilean behin; eta ERCk, bi hilean behin. EH Bilduk eta JxCatek ERCrekin bat egin dute.\nPSOEk eta Unidas Podemosek ERCren proposamena onartuko dute osteguneko bozketan. Horrela, bada, alarma-egoeraren luzapena sei hilabetekoa izango da eta Sanchezek bi hilabetero joan beharko du Kongresura pandemiari aurre egiteko neurrien eraginkortasunaz azalpenak ematera.\nPPk aurreratu du abstenitu egingo dela ostegun honetako bozketan eta iragarri du Europako Kontseilura joko duela PSOEren eta Unidas Podemosen koalizio-gobernuak "botereen arteko banaketa urratzen" ari direla salatzeko.\nKongresuko azalpenak Salvador Illa Osasun ministroak eman zitzala nahi zuen Espainiako Gobernuak, baina oposizioko talde guztiek baztertu zuten aukera hori.\nTestuinguru horretan, eta gehiengoaren babesik gabe geratzeko arriskuaz jabetuta, PSOE Sanchezen inbestidura ahalbidetu zuten taldeekin negoziatzen hasi zen, Espainiako Gobernuko presidentearen agerraldiak nolakoak izan behar ziren adostu nahian.\nSanchezek bi hilabetero emango ditu azalpenak. Pandemiaren lehen olatuan, martxoa eta ekaina bitartean indarrean izan alarma-egoeran, bi astean behin joan zen Kongresura.


Parte hartu - Asociación Vasca de Sociología y Ciencia Política\nElkartearen norbanako bazkideak aldiro argitaratzen den Inguruak aldizkaria zein informazio buletina jasoko du dohainik. Era berean, Elkartean bertan kontsultatu daitezkeen beste abantailak ere izan ahalko ditu, hala nola, elkartearen materialak eskuragarri izatea, hainbat kongresuetan deskontuak izatea, etab. Gainera, aldiro, beka, lan-eskaintza, kongresu edota publikazioei buruzko informazioa jasoko du email elektronikoaren bitartez.\nElkartearen norbanako bazkideen kuota honako hau da:\nGraduatuen kuota: 48,08 euro urteko.\nIkasleen kuota: 36,06 euro urteko.\nBazkidea izateko avsp@avsp.eus helbide elektronikoaren bidez harremanetan jarri zaitezke gurekin edota ondorengo eskaera-inprimakia betez. Bankuko datuak email edo telefonoaren bidez eskatuko zaizkizu.\nKuota mota (obligatorio)\nIBAN (Kontu zenbakia kuota helbideratzeko)


Ekitaldiak archivos - Sagardoaren Lurraldea\nSagardoak putzua zeharkatu du eta Oregonera iritsi da\nMar 17, 2022 Ekitaldiak, Sagardoa 0 comments\nAzken urteotako ziurgabetasun eta murrizketen ostean, txotx-eko ohitura indartsu itzuli da Euskal Herriko sagardotegietara. Baina sagardotegietara itzultzeaz gain, aurten putzua ere zeharkatu du eta Oregonera iritsi da Son Of Man upeltegiaren eskutik, Estatu Batuetako...\nAMAK taldeak hasi du 2022ko txotx denboraldia\nUrt 13, 2022 Ekitaldiak, Sagardoa 0 comments\n“Gure Sagardo Berria” oihu eginda, AMAK taldeak 2022ko txotx bolada ireki du Astigarragako Gurutzeta sagardotegian, XXIX. Sagardo Berriaren Egunaren ospakizunean. Aurretik, sagarrondo berri bat landatu du Sagardoetxeako sagastian. Ekitaldia eguerdiko...


Irekia Eusko Jaurlaritza - Gobierno Vasco :: Zigarreta elektronikoaren erabilera gurean arautu eta mugatzeko agindua abian jarri du Osasun Sailak\n2014-02-25eko Gobernu Kontseiluaren Akordio nagusiak\nOME-REN gomendioen ildotik.\nIzapidetze-fasean dagoen aginduak osasun-zentro eta establezimenduetan, ikastetxeetan, herritarrak artatzeko administrazio-bulegoetan eta garraio publikoetan erabiltzea burutik kentzeko neurriak dakartza.\nEusko Jaurlaritzaren Osasun Sailak zigarreta elektronikoaren erabilera hemendik aurrera arautu eta mugatuko duen agindua abian jarri dela eman dio ezagutzera Gobernu Batzordeari . Ez langile publikoek, ez herritarrek osasun-zentro eta establezimenduetan, ikastetxeetan eta EAEko Administrazio Orokorraren egoitzetan, garraio publikoak barne, halakorik ez erabiltzeko neurriak ekarriko ditu izapidetze- fasean dagoen agindu berriak.\nHalaber, gomendioa egingo die EAEko gainerako Administrazio Publikoei zeinek bere esparruan ere antzeko neurriak har ditzan.\nNeurriak Osasunaren Mundu Erakundearen gomendioei jarraitzen die, zeren produktuak kalterik egiten ez duela frogatu artean halakorik ez erabiltzeko baitio, areago EBn lege-erreferentzia izango den Zuzentaraua onetsi bitartean. Dena den, debekatuta dago zigarreta elektronikoa 18urte baino gutxiago dutenei saltzea.\nAginduaren justifikazio-atalean -zeinak zuhurtasun-printzipioa eta eredugarritasuna aipatzen baititu- gogorarazten denez, ezen produktuaren publizitateak tabakoaren ordezko gisa eta hura erretzeari uzteko artikulu lagungarri gisa aurkeztuagatik ere, oraindik orain ez da frogatu zeregin horretan eraginkorra denik, ez eta kalterik eragiten ez duela ere, ez baitago zuzeneko erabiltzaileen zein inguruan diren zeharkako erabiltzaileen osasunaren gaineko eraginari buruzko ebidentzia zientifikorik.\nIzan ere, gailuaren segurtasuna, eraginkortasuna eta izan litezkeen bestelako ondorioak zein diren argituko bada, ikerketa eta azterketa gehiago egin behar dira eta oraingoz ez da zeharo baztergarria zigarreta elektronikoak toki publikoetan erabiltzeak kolokan jartzea tabakoaren kontsumoa arautu zenetik lortu den normalizazioa. Arau horiexek hartuko dira, gainera, erreferentziatzat zigarreta elektronikoaren erabilera arautzeko.\n■ Osasunaren Mundu Erakundeak halakorik ez erabiltzeko gomendioa zabaldu zuen 2013ko uztailean, harik eta ondo argitzen den arte produktu segurua, eraginkorra eta kalterik gabea den, betiere erakunde arautzaile nazional eskudunak ziurtatuta.\n■ Bestalde, Europako Parlamentuak proposamen bat egin zuen 2013ko urriaren 8an, halako produktuak katalogatu aurretik horiek ebaluatuko dituzten azterketak egin daitezela eskatzeko, eta uste da aurten bertan onartuko dela horri dagokion Zuzentaraua, estatuek zeinek bere antolamendu juridikora eramatean errespetatu beharreko printzipio eta neurri orokorrak xedatuko dituen testu estandarra, hain zuzen.\nZientzia eta Berrikuntza Ministerioak eta Eusko Jaurlaritzak I+G+Bko lankidetza-hitzarmen bat sinatu dute zahartzaroari buruz\n40-49 urteko emakumeengana zabaldu da bularreko minbiziaren baheketa


Gure zentroak software eta hardware baliabideak ditu irakurketa linealaren inguruko zereginak aurrera eramateko eta horren azterketa egiteko, hitzen paradigma bisuala jarraituz.\nGure laborategia egungo sistema osatu eta eguneratuenetako bat da begien jarraipena egiteko: EyeLink 2K (SR Research Ltd.).\nEyeLink 2K tresnak laginketa-tasa bikaina (2000 Hz) eskaintzen du eta ezin egokiagoa da datuak denbora errealean jasotzeko. EyeLink 2K begi bakarra zein begi biak jarraitzeko erabil daiteke, eta guztiz bateragarria da lentilla eta betaurreko gehienekin. Sistema horren batazbesteko zehaztasuna oso altua da: 0.15ºtik beherakoa. Paradigma asko ezar daitezke EyeLink 2K-ren bidez; besteak beste, hitzen paradigma bisuala, mugaren teknika (aurreikuspen parafobealaren teknika) edo esaldiak ahopean irakurtzea. EyeLink 2K sistemak ordenagailu bidezko oinarri urruna erabiltzen du; honi esker, parte-hartzaileek ez dute kamerarik eraman behar buruan ariketak egiten dituzten bitartean.\nEyeLink 2K, gainera, eramangarria da eta horrek aukera ematen du iker-alor hori zentroaz bestelako eremuetan ere garatu ahal izateko, aztertu behar den populazioak dituen beharren arabera.\nEye-tracking teknikak irakurketa-prozesuaren eta irudiak prozesatzeko gaitasunaren atzean dauden prozesu mentalak ezagutzeko aukera ematen du. Teknika horren bidez, hainbat prozesu kognitibo ikertzen ditugu; esaterako, arreta, oroimena, arazoak konpontzeko gaitasuna eta hizkuntza.\nEye-trackinga bereziki lagungarria da irakurketa ikertzerako orduan; izan ere, hari esker ikus daiteke irakurleak zenbat denbora behar duen hitz bakoitza irakurtzeko, zein ordenatan irakurtzen dituen esaldi bateko hitzak, zein zatik eskatzen dion denborarik luzeena edo zeini ez dion garrantzirik ematen.\nHonako hauek dira irakurmenaren ikerketaren inguruan begiek egiten dituzten mugimendurik garrantzitsuenak: begia kokatzen den puntu zehatza eta mugimendu sakadikoak (20 eta 200 milisegundo arteko iraupena duten mugimendu azkarrak).


ELGA eta LANE - OMAL | Observatorio de Multinacionales en América Latina\nAtaria > Formación > Hiztegia > Aurkibide tematikoa > Zuzenbidea > ELGA eta LANE\nEkonomia Lankidetza eta Garapenerako Antolakundea (ELGA) eta Lanaren Nazioarteko Erakundea (LANE) nazioarteko erakundeek ENPRESA TRANSNAZIONALei zuzendutako kanpoko kode multzo bat garatu dute, hirurogeita hamarreko urteetatik. Kode horiek ELGAren ENPRESA TRANSNAZIONALentzako gidalerroetan —1976an eman zitzaien lehen onespena— eta LANEren Enpresa multinazionalei eta politika sozialei buruzko printzipioen hiruko adierazpenean —1977an onetsi zen— mamitu ziren lehenengoz. Bi kodeok ez dute eraginkortasun handirik, izan ere, lehena borondatezkoa baita eta bigarrenak, hiru aldekoa izan arren (gobernuen, enpresen eta sindikatuen artekoa), ez du betearazteko mekanismo eraginkorrik.\nELGAk ENPRESA TRANSNAZIONALentzat emandako gidalerroak gobernuek multinazionalei zuzendutako gomendioak dira. Horietan, enpresa-jokaera arduratsua izateko eskatzen zaie, eta aplikagarri zaizkien legeei men egiteko. Enpresek ez dute gidalerro horiek nahitaez bete beharrik. Gonbita luzatzen zaie, beren jatorrizko herrialdean ez ezik, eragiketak egiten dituzten beste herrialde guztietan ere, horiek errespeta ditzaten.\nGidalerrook izenpetu dituzten herrialdeek Harremanetarako Puntu Nazionalak (HPNak) finkatu dituzte, horiek sustatu eta hedatu ahal izateko jarduerak bideratzearren. Bide batez, instantzia berezi bat eskaini nahi diete sindikatuei, gizarte-erakundeei eta ukitutako taldeei, gidalerro horiek errespetatzen ez dituzten enpresen aurka errekerimenduak non aurkeztu izan dezaten. Horrela, bada, HPNen zeregina ez da enpresa epaitzea, gidalerroen aplikazioaren inguruko errekerimenduok ebazteko bideak eskaintzea baizik. Horretarako, auzietan barik adostasunean oinarritutako bitartekoak jarriko ditu interesatuen eskura, adiskidetzea eta bitartekaritza adibidez, betiere aldeak ados egonez gero. Aldeak ados jarri ezean, HPNek jakinarazpen bat igortzen dute eta, dagokionean, gidalerroak aplikatzeari buruzko gomendioak ematen dituzte.\nGizarte zibileko hainbat sare eta erakunderen ustetan, gidalerro horiek ez dira baliagarriak. OECD-Watch eta “Enlazando Alternativas” Europa, Latinoamerika eta Karibeko Bialdeko Sarea dira horietako erakunde batzuk, eta, beste hauek, emandako arrazoiak.\nEspainiaren kasuan, HPNa Ekonomia eta Lehiakortasun ministerioaren menpe dago, Atzerriko Inbertsioen arean. Hortaz, Espainiako enpresak kanpoan sustatzeaz arduratzen den gobernuko arlo bati atxikita dagoenez eta, ondorioz, objektibotasun urria duenez, tratu desberdin eta bidegabekoa emango die salaketak aurkezten dituzten alderdiei. Era berean, HPNek oso baliabide gutxi izan ohi dituzte. Arrazoia argia da: gobernuek ez dute haiei antolatzeko eta eragiteko gaitasuna emateko borondate politiko handirik. Horrenbestez, horiek salatzaileek ekarritako frogak berretsi ezin dituztenez, frogaren pisu osoa salaketa aurkeztu duen erakundeak —sindikatua, GGKEa edo beste gizarte-talde bat— hartu behar du bere gain, eta, bien bitartean, administrazioak neutraltasun faltsu eta konplizez jokatzen du. Lehen bi puntu horiek erabakigarriak dira Espainiako HPNan kasurik aurkeztu ez izana justifikatzeko.\nBestalde, HPNek salaketetatik kanpo uzten dituzte tartean inbertsio-loturarik ez duten kasuak, hau da, merkataritza-harreman soileko kasuak, eta alderdi hori oso zaila da bereizten, filialei, hornitzaileei eta azpikontratatzaileei buruz dihardugunean. Parean lege-prozedura bat egotea nahikoa da, kasua atzera botatzeko. Adierazpenak ilun samarrak, orokorrak eta funsgabeak izan ohi dira, eta ez dute argi ikusten uzten enpresaren jarduera gidalerroekin bat etorri den ala ez. HPNen ebazpen gehienetan ez da transnazionalek gidalerroak urratu dituztela aitortzen; egoera zehatz batzuk hobetzeko etorkizunerako jarraibideak biltzera mugatzen dira.\nEnpresen partaidetza urria da: oso korporazio gutxik erakutsi zuten HPNek eskainitako elkarrizketan parte hartzeko interesa. Bestalde, HPNek ez dute inolako presiorik sortzen. Beraz, gidalerroek ez dute transnazionalei arazorik txikiena ere sortzeko moduko mekanismorik. Gainera, herrialdeetako HPNek ez dituzte irizpide berberak erabiltzen, kasuak onartu eta baztertzeari eta gatazkak lantzeari dagokienez. Eta konfidentzialtasuna erreklamazio-prozeduraren atal guztietara hedatzen da: demandatutako enpresen izenak ez dira HPNen urteko txostenetan ere agertzen, eta, beraz, demandatutako konpainien interesak babestu egiten dira, argi eta garbi.\nHemen azaldutako gai horiez guztiez gain, bada nabarmendu beharreko beste kontu bat ere: HPNek sekula ez dute enpresa zehatzen edo zigortzen, eta are gutxiago ukitutako alderdiak erremediatzera edo lehengoratzera behartzen. Gauzak horrela, biktimak babesik gabe eta kaltea sortu duen enpresa zigorrik gabe geratzen dira.\nLANEren hiruko adierazpena\nLANEren hiruko adierazpenean hainbat printzipio daude ezarrita. Gobernuei, enpresariei, langileei eta ENPRESA TRANSNAZIONALei zuzendutako borondatezko gomendioak dira, nahiz eta, printzipioz, sindikatuekin eta enpresariekin lankidetzan gobernuek erabakitako tresnek sustatzen dituzten. Zergatik den hirukoa? LANEn gobernuetako ordezkariek eta enpresa- eta langile-erakundeek hartzen dutelako parte.\nAdierazpenean, ENPRESA TRANSNAZIONALA garapen- eta aurrerapen-eragile moduan agertzen da, eta horrek sor ditzakeen eragin kaltegarriak ahalik eta gehien txikitzeko beharra hartzen du oinarritzat. Ildo horretatik, hainbat gai ukitzen ditu bere gomendioetan: enpleguaren sustapena, aukera- eta tratu-berdintasuna, laneko segurtasuna, prestakuntza, soldatak, laneko prestazio eta baldintzak, lanerako gutxieneko adina, segurtasuna eta higienea, laneko harremanak, askatasun sindikala eta negoziazio kolektiboa.\nOinarrizko gomendio eta printzipio horietan, funtsezko definizio bat ahaztu da, ENPRESA TRANSNAZIONALen jarduerako erantzukizun-katea alegia, eta enpresa nagusiak bere filialekin, hornitzaileekin eta kontratistekin izan dezakeen erantzukizun oro suntsitu egin da. Halaber, beste alderdi garrantzitsu batzuk ere ez dira aipatu ere egiten: ENPRESA TRANSNAZIONALek inbertsioak egiten dituzten herrialdeetako baliabideen gainean nazioak duen subiranotasuna eta konpainia horien jardueren ingurumen-inpaktua.\nBukatzeko, funtsezko aplikazio-arazo bat du adierazpenak: hasteko, hiru jarraipen-sistema erabiltzen ditu bakarrik, hala nola, hiru zatiko inkesta, interpretazio-prozedura eta sustapen-jarduera, eta ez du urratzea egin duen enpresa zuzenean salatzeko aukera aintzat hartzen. Bestalde, borondatezkoa denez, ez da batere eraginkorra, eta nolabaiteko axolagabetasuna erakusten du zaintzari eta kontrolari dagokienez.


Ibilgailu elektrikoen ibilbideen Arabako gida - alavaturismo - web.araba.eus\nIbilgailu elektrikoen ibilbideen Arabako gida - alavaturismo\nIbilgailu elektrikoen ibilbideen Arabako gida\nHori bezain erraza. Zaratarik gabe, kerik gabe, kutsadurarik gabe, auto elektrikoa munduko mugikortasuna iraultzen ari da, eta Araba da baliabide turistikoetatik hurbil dauden karga-azpiegituretan oinarritutako proposamena duen lehen lurraldea.\nDeskargatu informazioa [PDF] >>\nAñana eta Gasteiz\nAztertu zure interesak Araban\nEz daude bi bidaiari berdin. Batzuek natura bilatzen dute, beste batzuek jaialdiak. Edozer gauza interesatzen zaizula ere, deskubritu zure plan perfektua.


Hasiera EUROPAKO FUTBOL BIDEAK Holandako Futbol Jokalariak Luuk de Jong Haurtzaroko Story Plus Untold Biografia Hechos\nLB-k goitizenez ezagunena den Futbol Jenio baten istorio osoa aurkezten du "Luukinho“. Gure Luuk de Jong Haurtzaroko Story Plus Untold Biography Fact-ek bere haurtzarotik gaur arte gertakari aipagarrienen berri ematen dizu.\nBai, denek dakite bere aireko gaitasunak eta helburua sudurra. Hala ere, gutxi batzuek baino ez dute Luuk de Jong-en Biografia nahiko interesgarria iruditzen. Orain, gehiago esan gabe, Has gaitezen.\nLuuk de Jong Haurtzaroko istorioa - Lehen bizitza:\nLuuk bere ama, Loekie Ratering (boleibol jokalari profesionala) eta bere aitaren, George De Jong (boleibol jokalari profesionala ere) jaio zen.\nLuuk de Jong 27eko abuztuaren 1990an jaio zen Aigle-n, Suitzan. Aigle Suitzako herri historikoa da. Eraikin industrial guztiak etxebizitza funtzioak betetzen dituztenekin bat datoz.\nHala ere, herriak nahikoa ekipamendu ditu bertako biztanleen kirol gustuak onartzen dituztenak, horien artean Luuk jaiotako bikoteak zeuden.\nAigle herri alpinoan hazi zenean, Luuk bere anaia zaharraren laguntasun maitekorra izan zuen (biak ama azpian agertzen dira).\nBikiekin nahastu zitezkeen anaiek nahiago izan zuten futbolean jolastu gurasoek karrerako kirolak, boleibola baino.\nDenbora kontua baino ez zen anaia-arrebak profesional bihurtzeko bidea hasi aurretik familia Holandara aldatu ondoren.\nLuuk de Jong Haurtzaroko istorioa - Karrerako eraikuntza:\nLuuk 4 urte besterik ez zituen bere familia Holandara iritsi zenean. Iristean, bere anaiaren ondoan matrikulatu zen DZC '68 klub lokalean, non gazte karrera hasi baino hilabete batzuk lehenago eman zuten De Graafschap 2001.\nLuuk de Jong Biografia - Road To Fame:\nDe Graafschap-en izan zen Luuk 8 urte klubeko gazteen akademian lehen taldera igo aurretik, De Graafschap-en Eredivisie Nac Brendaren aurka 2008an debuta egin zuen lehen taldera igo aurretik.\nLuuk-en estreinako denboraldiko ondorengo jokoek klubean bere ibilbide profesionalari hasiera bikaina eman zion 14 agerralditan bi gol lortuz bere laguntza ugari aipatu gabe.\nLuuk de Jong Biografia - Rise To Fame Story:\nLuuk bere estreinako denboraldian eskaini zituen emanaldi ikusgarriak 2009an FC Twentera joatea lortu zuen. FC Twenten egon zen bitartean, Luuksen ibilbidea ez zen beste inora joan, bi aldiz lortu baitzuen bere taldeari Capelle-ren aurkako kopa partida irabazteko.\nBeti hobetu eta mantendu zuen bere goiko inprimakia ondorengo txapelketak, hala nola, Europa, Eredivisie eta Txapeldunen Ligako, Benfica, Ajax, Utrecht, FC Groningen eta Schalke 04 bezalako talde handien aurka.\nOndorioz, FC Twente-ren ekinaldiaren amaieran, Luuk-ek 39 helburuak zituen 79 agerraldietan.\nLuuk de Jong harreman-bizitza:\nLuuk haurrentzako bi neska-lagun izan ditu orain arte bere ibilbidean zehar.\nLehenik eta behin, Maxime Dassen izenez ezagun den neska-lagunarekin duen harremana izan zen. Duo Luuk Bundesliga Klubarekin, Borrusia Mönchengladbach-ekin izan zen garaian hasi zen.\nHala ere, euren harremana 18 hilabeteetan iraun zuten soilik arrazoi pribatuetan hautsi baino lehen.\nAurrerantzean, Luukek bere neska-lagunarekin lotzen hasi zen, Lizanne Van Zutven. Sweetheartrek 2015-en lagun gisa ezagutu bazuten ere, hilabete batzuk geroago (apirilean 2016) erromantizismoarekin lotu zituzten.\nAurrera azkar arte, Luuk oraindik pozik dago Lizanne fisioterapeuta batekin. Espero dut hurrengo lasterrako harremanak hartuko dituztela.\nLuuk de Jong familia bizitza:\nLuuk 4-ren kirol-maitekorra familiako jaio zen. Zure familiako kideei buruzko datu zehatzak bidaltzen dizkizugu.\nLuuk de Jong Aitari buruz:\nLuuk-en aita George de Jong 1953. urtean jaio zen. Bi seme-alaben aita harroa boleiboleko nazioarteko herbeheretar ohia da, Lycurgus-en jokatu zuen 1982an Suitzara joan aurretik.\nLuuk de Jong Amari buruz:\nLuuk-en ama, Loekie Ratering boleiboleko jokalari profesionala ere izan zen, eta 90 agerraldi baino ez zituen Holandako boleibol selekzio nazionalean.\nBere familiari eusten dion zementua da, semeen ama solidarioa eta senarraren emazte ona izanda.\nLuuk de Jong anaiari buruz:\nLuuk anaia, Siem Luuk baino urte bat eta zazpi hilabete lehenago dago. Siemek, Luuk-eko gazte talde bereko (De Graafschap) matrikulatuta, bere lan debuta egin zuen Ajax-ekin 2005-n eta futbolari arrakastatsua izan daiteke.\nKlub desberdinetan jokatzen duten anai-arrebek ez dute aukera batere jolastu jokoan dauden aurkariekin elkartzen diren bakoitzean. Interesgarria da Luuks-ek 9 jertse zenbakia merkaturatzen du eta Siem-ek 10 zenbakia darama.\nLuuk de Jong bizitza pertsonala:\nLuuk gogotsu dagoen jokalaria da, galdutako aintza berreskuratzeko ezer geldituko ez zena. Hori agerian geratzen da Eindhoven PSV egungo klubean izandako itzuleran, Borussia Monchengladbach-en irteera eskasa grabatu eta Newcastle-n "flop" izendatu ondoren.\nBizitzaren alde distiratsuagoan, Luukek jolasera erlaxatu egiten du lagunekin zintzilikatzeko. Ibilbideak ere maite ditu eta gorputz naturalak bisitatzen ditu, naturarekin bakarrik egon beharra sentitzen den bakoitzean.\nZalantzazko eta kanpoko harremanei buruz, Luuk ez da jakin eskandalu eta eztabaidetan parte hartu zuenik.\nDenak eramaten ditu eta PSV Eindhoveneko kapitain gisa agerraldiak egin ditu. Futboletik urrun, Luuk Amerikako futbolean interesak ditu eta NFL Super Bowl-ekin jarraitzen du.\nLuuk de Jong Untold Biography Fact - Bideojokoen maitalea:\nLuuk lagunekin edo bisitak egiten ez dituenean, bideojokoetara jolastea bezalako jarduera mentalak suspertzen ditu. Luuk-ek bideojokoak maite ditu eta jolaserako hardware bilduma bat du, PS4 kutxa multzo osoa barne.\nSupermerkatu egunetan jokatu duen nazioarteko holandarra izan da Playstation-n urrezko Joystick-a.\nBadirudi bideojokoei esker Eye-eskuko koordinazioa gehitzen zaie futbol jokalari gisa Luuk-ek garatu duen lan ikusgarria.\nLuuk de Jong datuak - Moda eta promozioa:\nNahiz Luuk oraindik moda-lerro bat irekitzen ez duen arren, inoiz ez du agerian uzten jantzi moduko materialez betetako jantzi-gela antolatua.\nMaila korporatiboan, Luukek Addidas produktuak maite eta sustatzen ditu diseinu enpresak opariak eskaintzen dizkion bitartean.\nEGIN BEHARKOZ: Eskerrik asko Luuk de Jong Haurtzaroko Story Plus Untold Biography Fact irakurtzeagatik. LifeBogger-en zehaztasuna eta zuzentasuna lortzeko ahalegina egiten dugu.


Felipe Ugarte - Wikipedia, entziklopedia askea.\nFelipe Ugarte Lambert de Sainte-Croix (Donostia, 1916ko apirilaren 2 - 1988) militar espainiarra, funtzionario, politikari eta Donostiako alkatea frankismo garaian. Bere udal politika nahiko txikitzailea izan zen eta herri mailan oso ospe txarra izan zuen.\n1975eko abenduaren 30a - 1976ko abuztuaren 10a\n← Ignacio García López - José Antonio Zarzalejos Altares →\n1974ko otsailaren 13a - 1975eko abenduaren 30a\n← Agustín de Asís Garrote - Rafael Landín →\n1971ko azaroaren 11 - 1974ko ekainaren 25a - Fernando de Otazu y Zulueta (en) →\n1969ko ekainaren 17a - 1974ko otsailaren 8a\n← Miguel Muñoa Carresson (en) - Francisco Lasa (en) →\nDonostia, 1916ko apirilaren 2a\n1988 (71/72 urte)\nKursaal kasinoa botatzeko agindua sinatu zuen.\n2 Donostian egin zituen aktuazioak\nBatxilergoa Donostian hasi zuen, Parisen bukatzeko zeren eta bere familia hara joan baitzen. Zuzenbidea eta Ingeniaritza ikasi zuen baina Espainiako Gerra Zibilarekin baztertu zituen armada frankistan sartzeko boluntario gisa. Armadan artilleria behin-behineko tenientea izan zen. Gerra bukatu ondoren armadan jarraitu zuen, teniente-koronela kargua eta Estatu Nagusiko diplomatua izan arte. Ondoren Informazio eta Turismo Ministerioan oposaketak egin zituen. 1953an Ministerio horren Gipuzkoako Lurralde Delegatua izendatu zuten. Postu horretan hamabost urte eman zituen. 1969ko ekainaren 16an Donostiako alkate izendatu zuten, Miguel Muñoa Caressoni ordezkatzeko. Postuan 1974ko abenduaren 13 arte egon zen.  Bere gestioa zela eta, ez onartze zabal izan zuen eta, azkenik, Arabako Gobernadore Zibil izendatu zuten. Espainiako Gortetan ere prokuradorea izan zen 1971tik 1974 arte.\nDonostian egin zituen aktuazioakAldatu\n1969tik 1974 gehiengoaren iritziaren aurkako ekintzak eraman zituen aurrera. Hona hemen batzuk:\n1970: Donostiako Udalaren Hiriko Telefono Sarea Telefonicari saldu zion.\n1972: Kursaal kasinoa suntsitzea sinatu zuen.\n1973: Joan Borboikoa eta Battenbergekoari Miramar Jauregia erosi zion. Aurretik hiriak Borboiei oparitu egin zien jauregia.\n1973: Txofreko zezen plaza bota zuen.\n1973: Atotxako dorre erraldoia eta Erregenea eraiki zituen, besteak beste.\nDonostiako Udalak 1972an onartu zuen Uliako Plan Partzialak Uliako 102 eraikin eraitsi nahi zituen (1500 etxebizitza guztira) Saguesen, Zemorian, Uliako mendi-magalean, Ategorrietan eta Intxaurrondo Zaharrean. Ulia auzoan masiboki eraikitzeko plana zen, baina ez zen burutu. Uliako bizilagunek urtebetez kontra ekin eta gero, alkateak bertan behera utzi zuen plana.\n↑ Esnaola Aranzadi, Inaxio. (2020-10-16). «"Pandemia instituzionala da gaur egun bizi duguna"» Irutxuloko Hitza (Irutxulo) (Noiz kontsultatua: 2020-10-22).\n↑ «Uliako auzo-elkartea (Nor gara gu?)» Uliako auzo-elkartea (Noiz kontsultatua: 2020-10-22).\n(Gaztelaniaz):Felipe Ugartek Miguel Delibesi idazleari idatzi zion azken hau Espainiako Errege Akademian sartu zenean.\nAzken aldaketa 22 ekaina 2021(e)an, 17:35(e)tan


Irekia Eusko Jaurlaritza - Gobierno Vasco :: Jaurlaritzak doako justizia eskuratzeko aukera emango dio kalteberatasun bereziko egoeran dauden 19.000 pertsonari\nJaurlaritzak doako justizia eskuratzeko…\n\nJaurlaritzak doako justizia eskuratzeko aukera emango dio kalteberatasun bereziko egoeran dauden 19.000 pertsonari Iturria: Irekia\n\nHorietatik, 4.200 indarkeria matxista jasan duten emakumeak dira. Bizkaiko, Gipuzkoako eta Arabako Abokatuen Elkarteetako 15 profesionalek haiei arreta emateko txanda espezializatu batean lan egiten dute.\nEusko Jaurlaritzak 14,5 milioi euro inbertituko ditu 2015ean, kalteberatasun bereziko egoeran dauden pertsonek Euskadin doako justizia eskuratu ahal izatea finantzatzeko. 2014 urtearen aldean, aurten, %5,3 hazi da horretara bideratutako kopurua. Eusko Jaurlaritzak dagoeneko onartu du lehenengo gastua: 10.897.745 euro, hain zuzen ere. Euskadiko abokatuen eta prokuradoreen elkargo profesionalei hasi zaie jada ordaintzen. Honela banatuko da dirua:\nAurten ere, Eusko Jaurlaritzak finantzatuko ditu hiru lurralde historikoetako abokatuen eta prokuradoreen elkargo profesionalek ofizioko zein guardiako ondoko zerbitzu hauetan gauzatutako jarduera guztiak:


Askekintzaren 'Gurean' dokumental latza, martxoan ikusgai — Gaztezulo\nAskekintzaren 'Gurean' dokumental latza, martxoan ikusgai\nAskekintzaren 'Gurean' dokumental latza, martxoan ikusgai Gurean ere, animaliak torturatzen dira; jaietan, festa herrikoietan, kirolean, espektakuluetan... Askekintzak ezkutuan grabatutako irudiek barrua eta kontzientzia astinduko dizute! https://www.gaztezulo.eus/albisteak/askegintzaren-gurean-dokumental-latza-martxoan-ikusgai https://www.gaztezulo.eus/albisteak/askegintzaren-gurean-dokumental-latza-martxoan-ikusgai/@@download/image/foto15-b.jpg\nGurean ere, animaliak torturatzen dira; jaietan, festa herrikoietan, kirolean, espektakuluetan... Askekintzak ezkutuan grabatutako irudiek barrua eta kontzientzia astinduko dizute!\nApuntatu data: martxoak 23, Donostiako Trueba zinema aretoan; sarrera doan. Bertan, Askekintzak Gurean dokumental latz, gogor eta beharrezkoa aurkeztuko du. Begiak irekitzeko prest?\nBada garaia Euskal Herriko festetan egiten den animalien erabileraren inguruko eztabaidari heltzeko. Hori da, hain zuzen, Askekintzak lau urtetan landu duen dokumentalaren helburua; gure barrua nahastu eta kontzientzia piztea. Adierazi dutenez, gaia jorratzen duen lehenengo dokumentala da, urteetako ikerketaren ondorio:\n"Euskal Herriko festetan urtero ehunka animalia gatibatzen, esplotatzen eta erailtzen dira. Sokamuturra, idi eta zaldi demak, ahari jokoak, zezenketak, arrantza eta ehiza txapelketak, asto lasterketak, animalia erakusketak, zaldi edo asto lasterketak... Adibideak amaiezinak dira, baina ezaugarri bat dute komunean: injustuak direla".\nAskekintzako hainbat aktibistek ezkutuan grabatutako irudiekin osatu dute Gurean, eta ezagutzera eramateko, trailer bat prestatu du Donostialdeko talde antiespezistak. Dokumentala euskaraz dago grabatua, eta frantsesezko, gaztelaniazko eta ingelesezko azpidatziak izango ditu.\nZure kolektiboaren atxikipena gehitu nahi baduzu idatzi hurrengo helbidera: askekintza@riseup.net